Bhojpuri: पवन, निरहुआ आ खेसारी के फिल्म जवन देखल जाए के चाहीं, पढ़ीं… – Sachcha Dost Domain Regd. ID: D414400000 002908407-IN Editor - vinayak Ashok Jain (Luniya) 8109913008\nBhojpuri: पवन, निरहुआ आ खेसारी के फिल्म जवन देखल जाए के चाहीं, पढ़ीं…\nApr 6, 2021 Best Bhojpuri Movie, Bhojpuri, Bhojpuri news, Dinesh Lal Yadav, khesari bhojpuri, Khesari Ke film, Khesari Lal Yadav, Nirahua, Nirahua Ke film, pawan singh, Pawan singh Bhojpuri, Pawan Singh Films, Superhit bhojpuri Movie\nसिनेमा के समाज के आईना कहल जाला आ जवन सिनेमा समाज के समसामयिक विषयन पर फिल्म बनावेला, उ काफी सराहल आ पसंद कइल जाला. हालांकि सिनेमा के परिपाटी बहुते बड़ बा आ ओकर जौनर भी. ऐतिहासिक विषय पर पीरियड ड्रामा, बड़ शख्सियत पर बायोपिक, प्रेम-मोहब्बत पर रोमांटिक फिल्म, हंसी मज़ाक के विषय पर कॉमेडी फिल्म, सामाजिक विद्रूपता पर डार्क कॉमेडी, देशभक्ति पर पेट्रीऑटिक फिल्म, असल मुद्दा के हूबहू चित्रण पर रियलिस्टिक सिनेमा आदि बनत रहेला. एगो अइसहीं सिनेमा के जौनर जवन अस्सी-नब्बे के दशक में बड़ा लोकप्रिय भइल रहे, उ ह ‘लार्जर दैन लाइफ’ ड्रामा. हालांकि एह जौनर के फिल्म शुरूए से बनत रहल बा बाकिर ओह दू दशक में तेजी से अइसन पिक्चर के निर्माण भइल रहे.एह जौनर के कहानी में किरदार आ घटना अइसन होला जवन असल जिंदगी में संभव नइखे. एही से एकरा के लार्जर दैन लाइफ कहल जाला. भोजपुरी में त अभियो इहे चलता. हिन्दी सिनेमा त अइसन सब्जेक्ट के बहुत पहिले टाटा कहिके रियलिस्टिक सिनेमा के ओर बढ़ चुकल बा बाकिर भोजपुरी फिल्म उद्योग में उलट धारा बह रहल बा. एगो दौर रहे जब भोजपुरी फिल्मन में गाँव-खेड़ा के कहानी होखे, घर परिवार के कहानी होखे आ ओह में मुद्दा होखे, समाज के कुरीति पर चोट होखे, उत्सव आ उल्लास होखे, समाज के बुरा लोग आ बुरा समय हीं खलनायक होखे.\nइ सब कमी के बादो भोजपुरी में कुछ जुनूनी लोग आ अलग करे के कोशिश करे वाला लोग कुछ बढ़िया सिनेमा बनावे के समय समय पर कोशिश कइले बा. अइसन नइखे कि ऊ भोजपुरी फिल्मन में चल रहल सेट फार्मूला के एकदम अनदेखा कर देले होखे बाकिर ओकरा इस्तेमाल के बादो कुछ बढ़िया फिलिम बनल बाड़ी सन. हम पिछला कुछ साल में बनल फिल्मन के जिक्र करsतानी जवना के विषय धारा से हटके बा आ अच्छा प्रयोग बा. एह लिस्ट में पहिला नाम बा, निरहुआ के 2019 में आइल फिल्म शेर-ए-हिंदुस्तान के. ए फिल्म के लेखक निर्देशक बाड़े मनोज नारायण. फिल्म के कहानी नेपाल भारत के सदियन पुरान राजनीतिक आ सांस्कृतिक रिश्ता के बैकड्रॉप में आधारित बा. पिछला दू तीन साल में भारत आ नेपाल के बीच सीमा विवाद आ चीन-पाकिस्तान के साथे ओकरा सम्बन्ध के चलते खटास आइल बा बाकिर ओकरा के ठीक करे खातिर दूनू ओर से प्रयासो होत रहल बा. शेर-ए-हिंदुस्तान एगो अइसन नायक के कहानी बा जवन नेपाल के रास्ते भारत पर हमला करे के योजना बनावत आतंकवादियन से लोहा लेता आ दुनू देश के बीच रिश्ता बिगड़े से बचावत बा. फिल्म के ट्रीटमेंट आ कहानी में ताजगी बा आ एकर संगीत भी बड़ा सुंदर बा जवन लोकप्रिय भी भइल.एह लिस्ट में अगिला फिल्म खेसारी लाल यादव के बा- संघर्ष. ई कहानी बा एगो अइसन युवक के जवन एगो रूढ़िवादी सोच वाला अमीर बाप के बेटा बा बाकिर सोच में काफी प्रगतिशील बा. जब ओकरा बेटा के जगह बेटी हो जात बिया त नायक के पिता ओह बेटी के स्वीकार करे से मना कर देत बाड़ें. अतने ना, उ अपना बेटी खातिर घर से निकाल दिहल जाता. जवन इंसान कबो पैदल नइखे चलल रहत उ अपना स्वाभिमान आ मूल्य के रक्षा खातिर बिना चप्पल के जरत दुपहरिया में खलिहा गोड़े माल गाड़ी खींच के अपना परिवार के पेट पालत बा आ अपना बेटी के कलक्टर बना के समाज के संदेश देता. फिल्म के लेखक राजेश त्रिपाठी आ निर्देशक पराग पाटील बाडन.निरहुआ के ही एगो फिल्म रोमियो राजा कुछ दिन पहिले होली पर रिलीज भइल ह, उहो अलग विषय के लेके बनल बा. एह में शिक्षा क्षेत्र में निजीकरण के चलते ग़रीब लइकन के जिनगी के साथ होत खेलवाड़ आ शिक्षा माफिया के बढ़त प्रकोप पर चोट करत आ संदेश देत कहानी बा. फिल्म के ट्रीटमेंट बढ़िया बा आ स्टोरीटेलिंग भी.\nBihar board BSEB 10th result 2021: टीन की छत के नीचे बसी है बिहार’टॉपर्स की फैक्ट्री’, पढ़ें सिमुलतला स्कूल की हकीकत


क्रिकेटो से बेसी नशा सिनेमा के बा रविकिशन में – Anjoria\nआजु जब पूरा देश क्रिकेट का बुखार में तवाइल बा तबो रविकिशन अपना काम में लागल बाड़न. हिंदी, भोजपुरी समेत देश के करीब हर भाषा में काम करे वाला रविकिशन के बनत फिल्मन के गिनिती पचास के पार हो गइल बा. क्रिकेट मैच का दिनन में फिल्मी दुनिया सुस्ताये लागेले. कवनो नया फिलिम रिलीज ना होखे. रविकिशन के कहना बा कि क्रिकेट के पसन्द कइल दोसर बात ह आ ओकरा पाछा पगलाइल दोसर बात. मैच जीते आ हारे वाली टीम के भारत के हार भा जीत बतावलो से रविकिशन असहमत बाड़े आ कहेले कि एहमें देश के नाम ना जोड़े के चाहीं. ऊ भोजपुरिया दर्शकन से कहले कि मैचो देखीं सभे आ सिनेमो देखत रहीं.


इग्नू में भोजपुरी भाषा में सर्टिफिकेट कार्यक्रम – Anjoria\nखबर भाषा सरोकार\nइग्नू में भोजपुरी भाषा में सर्टिफिकेट कार्यक्रम\nSep 6, 2011 इग्नू, भोजपुरी\nपहली सितम्बर, 2011 का दिने इग्नू के ” भोजपुरी भाषा, साहित्य संस्कृति केंद्र” के पाठ्यक्रम बनावे खातिर पहिलका बईठक भइल. भोजपुरी भाषा में ‘सर्टिफिकेट कार्यक्रम’ से जुड़ल पाठ लेखकन के एह बईठक में देश के कोना कोना से आइल भोजपुरी भाषा से जुड़ल साहित्यकार, चिन्तक, व्याकरणचार्य, संपादक, भाषाविद वगैरह लोग शामिल भइल. जिनका में डॉ.गुरचरण सिंह (कुंवर सिंह विश्वदियालय, आरा, सासाराम), डॉ. जयकांत सिंह जय ( बी.आर.आंबेडकर विश्वविद्यालय मुजफ्फरपुर), डॉ. विनय कुमार सिंह (बनारस हिन्दू विश्वविद्यालय, बनारस), डॉ. गोरख प्रसाद मस्ताना (राज इंटर कॉलेज, बेतिया), डॉ.राजेंद्र प्रसाद सिंह (कुंवर सिंह विश्वदियालय, आरा, सासाराम), डॉ. सुजीत कुमार (दिल्ली), डॉ. राजेश कुमार (दिल्ली),डॉ.ब्रजभूषण मिश्र,(मुजफ्फरपुर, बिहार,) आ सभेश्री रमेश कुमार सिंह (दिल्ली), भुवनेश्वर भास्कर (दिल्ली), सुर्यानंद सुर्याकर (देवरिया, यु.पी.), संतोष कुमार (दिल्ली), डॉ. इन्द्रनारायण सिंह (पटना विश्वविद्लय, पटना), दिलीप कुमार, (पटना), शशिकला कुमारी (सासाराम), चंद्रभान राम (बेतिया), संजय कुमार (पटना), डॉ. देवेन्द्र प्रसाद सिंह (सासाराम, बिहार) वगैरह लोग के नाम बा.\nपाठ्यक्रम खातिर पाठ लेखक लोग अपना अपना पाठ के पढ़ल आ फेर एक एक कर के हर पाठ पर विचार कइल गइल. पाठ वाचन से पहिले भोजपुरी भाषा, साहित्य आ संस्कृति केंद्र के सूत्रधार-संयोजक प्रो. शत्रुघ्न कुमार सगड़ी लोगन के अभिवादन कइले. एह मौका पर स्व. डॉ. प्रभुनाथ सिंह का याद में एक मिनट के मौन राख के सभे उनुका के श्रद्धांजलि दिहल.\nभोजपुरी भाषा, साहित्य एवं संस्कृति केंद्र, इग्नू के सूत्रधार-संयोजक प्रो. शत्रुघ्न कुमार एह केंद्र का बारे में चरचा करत कहले कि, ” दुनिया के सगरी भाधा महत्वपूर्ण आ मीठ हईं सँ आ भाषा मानव जाति के मिलल सबले बध उपहार ह. ई कतना खुशी के बात बा कि जब दुनिया के बहुते भाषा बिलाये का कगार पर बाड़ी सँ तब इग्नू देशी- विदेशी भाषाअन के पुर्नरुथान के बीड़ा उठा लिहले बिया. इग्नू के कुलपति प्रो.वी.एन.राजशेखरन पिल्लई मलयाली भाषी होखला का बावजूद कबीर-रैदास जइसन महान विचारक आ संतन के वाणी देबे वाली भाषा भोजपुरी के महत्व के ना सिर्फ पहचनले बलुक इग्नू में एह भाषा से जुड़ल एह केंद्र के स्थापनो में खासी भूमिका निभवले. इग्नू में साल 2009 से भोजपुरी में आधार पाठ्यक्रम क शुरुआत हो चुकल बा आ अब जल्दिये एह भाषा में उच्चस्तरीय पाठ्यक्रम लागू होखे जा रहल बा. एह दिसाईं भोजपुरी में सर्टिफिकेट कोर्स के शुरुआत होखल पहिला डेग बा.\n(स्रोत : प्रो. शत्रुघ्न कुमार, सूत्रधार-संयोजक – भोजपुरी पाठ्यक्रम,\nसंयोजक – भोजपुरी भाषा, साहित्य एवं संस्कृति केंद्र,\nमुश्किल में ‘रमन’\nमायावती के बयान पर विकीलीक्स संपादक जूलियन असांजे के टिप्पणी\n13 thought on “इग्नू में भोजपुरी भाषा में सर्टिफिकेट कार्यक्रम”\nvijay shankar prasad says:\nbahut khusi ke bat ba. bhasa me mahaatam auri barhi\nबहुत नीमन खबर. भोजपुरी खातिर अइसने सक्रियता के जरूरत बा. प्रो. शत्रुघ्न कुमार जी के विचारन के हम कई जगह पर पढ़ रहल बानी. एह कार्यक्रम से निश्चित रूप से भोजपुरी के गति में तेजी आई. उहाँ के विशेष रूप से बधाई. परम उत्साह आ सक्रियता खातिर संतोष पटेल जी के विशेष रूप से जो हम बधाई ना देबि त बात कुछ अधूरा रहि जाई. धन्यवाद.\nLeaveaReply to vijay shankar prasad\tCancel reply


हर तरफ से निराश गुरूजी अब आपन गोल सम्हारे में लगलन – टटका खबर\nहर तरफ से निराश गुरूजी अब आपन गोल सम्हारे में लगलन\nझारखण्ड मुक्ति मोर्चा के गुरुजी शिबू सोरेन के उमेद रहल कि कांग्रेस कुछ ना कुछ सहारा जरूर दी बाकिर कुछ हाथे लागत लउकत नइखे. भाजपा का साथे गठबन्हन शिबू सोरेन के बेटा हेमंत सोरेन एह उमेद में तूड़ले रहलन कि कांग्रेस से मिल के मुख्यमंत्री बन जइहन. अब झारखण्ड मुक्ति मोर्चा गोल के लोग नाराज बा कि हेमन्त का लालसा का चलते गोल के नुकसान हो गइल.\nआजु एही नाराज गोलवहियन के सम्हारे ला शिबू सोरेन बोकारो के सेक्टर वन में दू दिन के बईठक बोलवले बालन जवना में गोल के अगिला कदम का बारे में फैसला लिहल जाई.\nTags: झामुमो, झारखण्ड, शिबू सोरेन\nबिहार जइसन खिचड़ी झारखंड में पकावल आसान नइखे


Bhojpuria.com | महुआ टीवी के फर्जीवाड़ा\nHome Music News महुआ टीवी के फर्जीवाड़ा\nमहुआ टीवी के फर्जीवाड़ा\t29 November 2011\tUday Bhagat\tमुंबई। भोजपुरी के अकेला मनोरंजन चैनल महुआ के खिलाफ अब बकायेदार लोग खुल के सामने आये लागल बाटे। पइसा डूबला के डर से अब ले चुप्पी साध के बइठल धारावाहिक निर्माता लोग भी अब महुआ के खिलाफ अदालती कारवाई के मन बना लिहले बाटे। फिलहाल के ताजा खबर ई बा कि महुआ टीवी के चर्चित शो "के बनी करोड़पति" के होस्ट शत्रुघ्न सिन्हा एहिजा महुआ के खिलाफ सिने एंड टीवी आर्टिस्ट असोसिएशन में लिखित शिकायत दर्ज करवले बाडन।\nमहुआ के करीबी सूत्रन के अनुसार "के बनी करोड़पति" के होस्ट शत्रुघ्न सिन्हा के महुआ टीवी पर 66 लाख, धर्मेन्द्र आ हेमा मालिनी के 25 लाख, गोविंदा के 25 लाख, सोनाक्षी सिन्हा के 25 लाख अउर भोजपुरी फिल्मन के सुपर स्टार रवि किशन के 12.50 लाख, निरहुआ के 12.50 लाख, अउर गायक उदित नारायण के 3.20 लाख रूपया बकाया बाटे। महुआ के रवैया से नाखुश हेमा मालिनी के कहनाम बा कि "एह से शर्मनाक बात का हो सकेला कि एगो चैनल उनका द्वारा जीतल गइल इनामी राशी के नइखे दिहल चाहत।" ऊ इहो कहली कि ऊ जल्दिये एह मामला के सिने एंड टीवी आर्टिस्ट असोसिएशन में ले जइहन। एने दोसरा ओर, गोविंदा अउर रवि किशन भी सकरले ह कि ओह लोगन के भी इनामी राशि के भुगतान अब ले नइखे कइल गइल, जबकि ऊ राशि चैरिटी खातिर रहे। एह संबंध में जब महुआ के मुंबई हेड पंकज तिवारी से बात करे के कोशिश कइल गइल, त ऊ फोन उठावल भी ज़रूरी ना समझलन। बहरहाल, प्रवर्तन निदेशालय द्वारा कइल गइल कारवाई का वजह से पहिलहीं से ही कमर तुड़वा के बइठल महुआ के दामन पर एगो अउर दाग लाग गइल बाटे। एहिजा ई बतावल जरुरी बा कि महुआ खातिर धारावाहिक बना चुकल कई गो प्रोडक्शन हाउस के भी महुआ पर करोडो रुपया बकाया बाटे। Comments (5)\tSharmnaak baat\t1\nWednesday, 30 November 2011 12:00\tUday Kumar\tShatrughan sinha ke payment ko chhod sabhi ka paisa Parmarth ke liye jaana hai ..Mahua ne parmarth ka paisa bhi hadapna shuru kar diya hai .... Sharm aani chahiye ... Ayyasi ka adda ban chuka hai Mahua ...\nShow this Text\t2\nSaturday, 17 March 2012 12:26\tPawan Kumar\tMahuaa ko band hi karna tha to chalu h kayo kiya gya.\njab v koi t.v. on kartha to mahua chanal ko hi. but aaj badhe dukh k saath kahna padhta hai ki mahuaa band ho gya hai.\nThursday, 03 May 2012 19:16\tpavan sharma\tnaam se hi badboo aati hai aur inse paisa lena to pdega hi sbko aakhir yeh saale mehnat ki kamai khaakar pacha nhi payenge\nstill wating for winning prize money\t4\nFriday, 04 May 2012 14:46\tdeepak singh\ti was participated inashow of "hansi ka tarka" in january 2011 for "mahuaa channel" n i was the 2nd runner up.Channel n production team told me that u can get ur winning prize money after 45 days n now its already more thanayear n still i did not get any single money,evn now they did not pick up my call for last eight months.if some one can help me n get my winning prize money back to me then i will very gratitude to him.\nFriday, 11 May 2012 07:21\tParveen kumar\tApne bihar ke sath ,,Aisa hi kyu hota hai,,\nJab bhi hamare desh kuch acha hota hai,,\nUse band krwa diya jaata hai:(:(:(:(\nYeh hum sabhi bhojpuri bhaiya ke liye bahut dukh ki baat hai


बबलू जौनपुरी के टनाटन माल बा – Anjoria\nMar 27, 2010 गीत गवनई, बबलू जौनपुरी, भोजपुरी\nभोजपुरी के एगो नया अलबम टनाटन माल बा दुर्गा शक्ति फिल्म्स का बैनर में दिलीप तिवारी बना रहल बाड़न जवना के वीडियो निर्देशन अनिल एस मेहता करीहन. हालही में एकर मुहुर्त कल्पना के रिकार्डिग स्टुडियो म्यूजिक बाक्स में इन्दु सोनाली का सुरीली आवाज में गाना रिकार्ड करा के कइल गइल.\nएह अलबम के गीत श्याम देहाती लिखले बाड़े जवना के संगीतबद्ध कइले बाड़े राज इन्द्र राज आ कोरियोग्राफर बाड़े के आर राय राजू. अलबम में इंदू का अलावे दिवाकर द्विवेदी आ खूशबू जैन के आवाज शामिल बा. कलाकारन में बबलू जौनपुरी, कल्पना शाह आ अविनाश शाही खास बाड़े, अलबम अगिला महीना बाजार में आ जाई.\nबबलू जौनपुरी एकरा पहिलहू एगो अलबम में काम कर के धूम मचा चुकल बाड़े. नया कलाकार होखला का बावजूद बबलू जौनपुरी के हौसला आसमान पर बा आ अपना सामने अपने के माने लें. कहलन कि जहाँ तक स्टार बनला के बात बा त ऊ त जनता बनावेले. बबलू के अपना मेहनत पर पूरा भरोसा बा.\nस्रोत रंजन सिन्हा


चरखी पोर्टेबल केबल खींचना\nहोम > उत्पादों > चरखी पोर्टेबल केबल खींचना\n(चरखी पोर्टेबल केबल खींचना के लिए कुल 24 उत्पादों)\nHebei Long Zhuo Trade Co., Ltd. is one of the चरखी पोर्टेबल केबल खींचना leading brands in China. It is the factory & supplier specializing in manufacturing चरखी पोर्टेबल केबल खींचना. Offer high quality चरखी पोर्टेबल केबल खींचना atacheap wholesale price.\nTag: 1 टन गैस चालित चरखी , चरखी पोर्टेबल , चरखी पोर्टेबल केबल खींचना\n1 टन गैस चालित चरखी पोर्टेबल केबल खींचने की मशीन इलेक्ट्रिक चरखी मोटर द्वारा संचालित है। वजन को उठाने या तार की रस्सी से खींचने और लो स्पीड शाफ्ट एंड स्टील की की से ड्रम को ड्राइव करने के लिए लचीली कपलिंग द्वारा पावर को तीसरे स्तर के संलग्न गियर कमी...\nथोक चीन से चरखी पोर्टेबल केबल खींचना , लेकिन कम कीमत के अग्रणी निर्माताओं के रूप में सस्ते चरखी पोर्टेबल केबल खींचना खोजने की आवश्यकता है। बस चरखी पोर्टेबल केबल खींचना पर उच्च गुणवत्ता वाले ब्रांडों पा कारखाना उत्पादन, आप आप क्या चाहते हैं, बचत शुरू करते हैं और हमारे चरखी पोर्टेबल केबल खींचना का पता लगाने के बारे में भी राय, आप में सबसे तेजी से उत्तर हम करूँगा कर सकते हैं।


आजु सबेरे कानपुर वाला विकास दूबे पुलिस के गोली से मरा गइल.\nबतावल जात बा कि यूपी पुलिस के दर्जन भर कारन के दस्ता विकास दूबे के ले के कानपुर ले आ गइल रहुवे जब विकास एगो पुलिस वाला के हथियार छीने के कोशिश कइलसि आ एही आपाधापी में कार पलटि गइल. एह हादसा के फायदा उठा के विकास भागे के कोशिश कइलसि आ मजबूरन पुलिस के गोली चलावे के पड़ल. घवाहिल विकास के लेके पुलिस अस्पताल चहुँपल जहाँ ओकरा मौत के एलान हो गइल.\nसवाल बा कि अब ऊ लोग का करी जे काल्हु छाती पीटत रहुवे कि योगी सरकार के मिलिभगत का चलते विकास दूबे के गिरफ्तार करे के नौटंकी कइल गइल बा. ओह लोग का साथे त धोखा हो गइल. अब का कही ऊ लोग ?\nअब ओह लोग के बयान हम अगवाहे बता दीहल चाहत बानी. अब कहल जाई कि विकास दूबे अपना आका सभ का बारे में खुलासा करे पर आमादा हो गइल रहुवे जवना का बाद ओह भंडाफोड़ के ना होखे देबे खातिर विकास दूबे के मार दीहल गइल. ई इनकाउन्टर ना, खुल्लमखुला हत्या कइल गइल बा.\nएकरे के कहल जाला – चित भी मेरी, पट भी मेरी, अंटा हमरा बाप के !


सबरीमाला : भारी विरोध के चलते वापिस लौटेंगी तृप्ति देसाई. | खबर तहलका\nPrevious Postराहुल गांधी पलटे अपनी ज़ुबान से. पार्टी कार्यकर्ताओं के साथ किया धोखा.Next Post15 हजार में बेस्ट स्मार्टफोन. मोबाइल खरीदने से पहले ये जान लीजिये वरना पछताना पड़ सकता है.


बिहार के बाद अब मुंबई में २२ जुलाई से गदर – Anjoria\nजुलाई 19, 2016 गदर, नेहा सिंह, पवन सिंह, रमाकांत प्रसाद\nएह साल के अबले के सबले बड़ आ चर्चित रहल भोजपुरी फिलिम गदर अब मुंबई में २२ जुलाई से प्रदर्शित होखे वाली बा. ई फिलिम बिहार में पहिलहीं से गदर मचवले बिया आ कई एक सिनेमाघर में ई लगातार हाउसफुल चलत बिया.\nमुंबई में रहे वाला बाकिर उत्तर भारत से आवेवाला आ दबंग निर्माता क रुप में चर्चित भूपेन्द्र विजय सिंह, बबलू गुप्ता अउर रवि सिंह एकर निर्माता हवें. कथाकार आ निर्देशक हउवन रमाकांत प्रसाद जे आयरन मैंन पवन सिंह अभिनीत एह फिलिम के भाव आ विश्वास देखावत सार्थक शब्दन में लिखले बाड़न.\nफिलिम के हीरो जब पाकिस्तान जाके खलनायक के पीटत बा त दर्शक अपना थपड़ी से हॉल गूंजा देत बाड़ें. गानन प लोग सीटी मारत झूमे लागत बा. गदर के संवाद लेखक वीरु ठाकुर के लिखल संवाद लोग सिनेमाघर से बाहर निकलला का बादो दोहरावत बा.\nएह भोजपुरी फिलिम में भोजपुरी सुपर स्टार पवन सिंह, नेहा सिंह, निधि झा, राजेश सिंह, प्रिया शर्मा, उमेश सिंह, सुनीता सिंह, उल्हास कुडवा, राजू सिंह माही, लोटा तिवारी, हीरा यादव अउर रोहन सिंह राजपूत, साक्षी मिश्रा, अशोक गुप्ता आ सीमा सिंह के रोल खास बा. राजपूत फिल्म्स फैक्ट्री आ इंद्रा फिल्म्स के बैनर तले बनल गदर के पटकथा पंडित आर एस मिश्रा लिखले बाड़न. गीत लिखल ह प्यारे लाल यादव, राजेश झा अउर विनोद व्यास के. संगीतकार हउवन ओम झा, कैमरामैन श्यामल चक्रवर्ती, संपादक धरम सोनी, कला निदेशक राजेश पांडे, कोरियोग्राफर संजय कोरबे आ प्रोडक्शन मैनेजर रहलन स्व. रतन चौरसिया. जबरदस्त एक्शन से भरल एह फिलि के मारधाड़ निर्देशक हउवें हीरा यादव.\nमानल जात बा कि जइसे बिहार में गदर गदर मचवलसि वइसहीं मुंबईओ में गदर मचा के रही.\nOne thought on “बिहार के बाद अब मुंबई में २२ जुलाई से गदर”\nअगस्त 26, 2016 को 10:50 पूर्वाह्न पर\nbest site ba Bhojpuri k


Meena Kumari was known as Tragedy Queen end of life was also sad Bhojpuri: ट्रेजेडी क्वीन के नाम से जानल जात रही मीना कुमारी, जीवन के अंत भी दुखद – News18 Hindi\nBhojpuri: ट्रेजेडी क्वीन के नाम से जानल जात रही मीना कुमारी, जीवन के अंत भी दुखद\nजब मीना कुमारी4साल के रहली तबे बाल कलाकार के रूप में आपन करियर शुरू कइली अउरी 33 साल के अपना करियर में उ 92 गो फिल्म में काम कइली. मीना कुमारी फिल्मफेयर अवॉर्ड के पहिला विजेता रहली, उनके बैजु बावरा खातिर सर्वश्रेष्ठ अभिनेत्री के खिताब मिलल.\nLast Updated : August 25, 2021, 17:03 IST\nछोड़ जाएँगे ये जहाँ तन्हा’\nमहजबीन बानो उर्फ मीना कुमारी नाज़ उर्फ मीना कुमारी. हिन्दी सिनेमा के एगो दमदार अदाकारा अउरी सुंदर हीरोइन के नाम ह ई. उर्दू भाषा के एगो अदीब शायरा के नाम ह ई. मीना कुमारी के सभे जानत बा. उनके फिलिम भले ना देखले होखे बाकिर उनके नाम से परिचित जरूर होई. 38 साल के छोट उमिर में ही एह दुनिया के अलविदा कह देबे वाली मीना कुमारी, आनंद बाबू के उ बात चरितार्थ कर गइली कि ‘बाबू मोशाय जिंदगी लंबी नहीं बड़ी होनी चाहिए’.\nजब उ4साल के रहली तबे बाल कलाकार के रूप में आपन करियर शुरू कइली अउरी 33 साल के अपना करियर में उ 92 गो फिल्म में काम कइली. मीना कुमारी फिल्मफेयर अवॉर्ड के पहिला विजेता रहली, उनके बैजु बावरा खातिर सर्वश्रेष्ठ अभिनेत्री के खिताब मिलल. ओकरा अगिलो साल 1955 में उनके परिणीता खातिर फिल्मफेयर मिलल. एक साल त अइसन भइल कि सर्वश्रेष्ठ अभिनेत्री के तीन गो नॉमिनेशन आइल अउरी तीनों मीना कुमारी के ही नामे रहे. ओ साल उ ‘साहब बीवी अउरी गुलाम’ खातिर अवॉर्ड जितली. बहुत लोग कहेला कि मीना कुमारी के जिनगी एह फिलिम लेखां ही रहे.\nमीना कुमारी के 1 अगस्त 1933 के भइल. उनके पिता जी अली बक्स पारसी थियेटर के बड़ कलाकार रहलें. उनके माई भी डान्सर अउरी मंच कलाकार रहली. मीना कुमारी के रवींद्र नाथ टैगोर के परिवार से कनेक्शन रहे. मीना कुमारी के नानी टैगोर के कुनबा से रहली. कुछ रिपोर्ट ई भी कहेला कि मीना कुमारी के पिता जी उनके जन्म के बाद अनाथालय छोड़ अइलें. कारण रहे कि उनके बेटा चाहत रहे अउरी मीना कुमारी पैदा हो गइली. बाकिर जब उनके माई रो-रो के बेहाल हो गइली त मीना के घरे उठा लिअइलें. मीना जब छोट रहली तबे उनके धार्मिक कार्यक्रम में देवी के बाल रूप के किरदार खातिर बोलावे जाये लागल. उनके चेहरा बड़ भइला पर भी दैवीय लागे, रउआ फिल्मन में जब उनके देखब त अइसन महसूस होई.\nभारतीय सिनेमा के सिंड्रेला के नाम से जानल जाए वाली मीना कुमारी अपना रूप से त दर्शक के मोहबे कइली, अपना भावपूर्ण अदाकारी अउरी दुखान्त फ़िल्मन में काफी रोल कर के ट्रेजेडी क्वीन बन गइली. उनकरे टाइम दिलीप कुमार के ट्रेजेडी किंग के दर्जा मिलल बा. मीना कुमारी के कबो पारंपरिक शिक्षा ना मिल पावल कारण रहे कि घर के रोटी कमाए वाला उ सबसे मुख्य सदस्य रहली. उनके माई-बाउजी थियेटर में रहे लोग बाकिर निर्धनता रहे, आजुए लेखां ओहू बेरा पारंपरिक रंगमंच कलाकार अभावे में रहस. बाकिर मीना कुमारी शूटिंग कइला के दौरान आपन बेसिक शिक्षा पूरा कइली. उ जब सेट पर आवस त खाली टाइम में किताब में घुसल रहस, एहि के चलते उनके सभे ‘रीडिंग महजबीं’ भी कहे.\nबेबी मीना कई गो फ़िल्म बाल कलाकार के तौर पर कइली. फेर उनके 1946 में फ़िल्म ‘बच्चों का खेल’ मिलल. ओ बेरा मीना कुमारी 13 साल के रहली आ हीरोइन बन गइली. जब मीना कुमारी बांद्रा के नया घर में शिफ्ट भइली ओकरा तुरन्त बाद बहुत बड़ झटका उनका लागल. उनके माता जी के कैंसर से मउत हो गइल. मीना कुमारी हालांकि फिल्म ने काम जारी रखली. इहे टाइम रहे जब उ खाली फ़िल्मन में रोल ना कइली बाकिर गाना भी गवली. फेर उनके फोकस धार्मिक तथा फंतासी फ़िल्मन की ओर हो गइल. श्री गणेश महिमा, लक्ष्मी नारायण, अलादीन का जादुई चिराग आदि 1950-52 के बीच के फ़िल्म ह. दोसरा भी शैली के फ़िल्म आइली सन बाकिर मीना कुमारी के अभिन ले घर-घर ले ना पहुँचल रहली, फ़िल्म प्रेमी लोग ही उनके जानत रहे. मीना कुमारी मास के हीरोइन तब बनली जब उनके गुरु विजय भट्ट उनके आपन फ़िल्म ‘बैजू बावरा’ (1952) में मुख्य भूमिका देहलें. ई फ़िल्म सुपरहिट भइल आ मीना कुमारी लोकप्रिय बन गइली. एह फ़िल्म में दृश्य रहे कि हीरो हीरोइन डूब के मर जा तारे. जब मीना कुमारी ई सीन फिल्मावत में सांचो के डूब गइली बाकिर उनके समय रहते बचा लिहल गइल. विजय भट्ट ही उनके चार साल के उमिर में लेदरफेस (1939) फ़िल्म देहले रहलें. 1953 में उनके फ़िल्म परिणीता आइल जेकरा खातिर उनका बड़ा नाम अउरी अवार्ड भी मिलल. एकरा बाद उ चांदनी चौक, एक ही रास्ता जइसन सफल फ़िल्म के हिस्सा रहली.\nफेर साल 1957 में शारदा फ़िल्म आइल. ई फ़िल्म में नायिका के रोल बड़ा कठिन रहे, ओह बेरा के सब हीरोइन मना कर दिहले रहे लोग, मीना कुमारी हाँ कइली. फ़िल्म में हीरो राजकपूर रहलें आ फ़िल्म के बड़हन सफलता मिलल अउरी मीना कुमारी के फ़िल्म आलोचक के वाहवाही. एकरा बाद उ साहिब बीवी और गुलाम (1962), आरती (1962), दिल एक मंदिर (1963), सांझ और सवेरा (1964), काजल (1965), फूल और पत्थर (1966) में खासकर आपन अदाकारी के जलवा देखवली आ ट्रेजेडी क्वीन के उपाधि पा गइली. 1967 में धर्मेंद्र के साथे उनके फ़िल्म आइल ‘मझली दीदी’. ई फ़िल्म भारत के ओर से ऑस्कर में एंट्री खातिर भेजल गइल. मीना कुमारी के जोड़ी सबसे ढेर अशोक कुमार के साथे ही जमल. उ लोग साथ में 17 गो फ़िल्म कइल लोग. पाकीजा जवन की मीना कुमारी के जीवन के अमर फ़िल्म ह, अशोक कुमार के साथे ही रहे. एह फ़िल्म में राजकुमार के भी मुख्य भूमिका रहे. इहे अशोक कुमार मीना कुमारी के होखे वाला पति मशहूर लेखक-निर्देशक कमाल अमरोही से तमाशा फ़िल्म के सेट पर मिलववले रहलें. कमाल अउरी मीना कुमारी के रिश्ता चल ना पावल. कमाल अमरोही उनका पर बहुत नजर राखस अउरी बड़ा पाबंदी लगवले रहलें. मीना कुमारी कमल अमरोही के दुसरकी मेहरारू रहली अउरी अपना पिता के खिलाफ़ जाके उनसे बियाह कइले रहली. कुछ रिपोर्ट अइसन भी कहेला कि कमाल अमरोही मीना कुमारी के उत्पीड़न भी करस. आखिर ई रिश्ता टूट गइल अउरी उ अपना बहिन के घरे चल अइली. उनके नींद ना आवे के बेमारी ध लेहले रहे जब उ कमाल अमरोही के साथ रिलेशनशिप के शुरुआती दौर में रात रात भर फ़ोन पर बतियवले रहली. उनका से दूर भइली त ई परेशानी देबे लागल. मीना कुमारी के एगो डॉक्टर नींद के गोली के जगह ब्रांडी पिये के सुझवलस. एहि जा से उनके हालत बिगड़ल चालू भइल आ उ दवाई लेखां पियत-पियत शराब के आदी हो गइली. अपना पति कमाल अमरोही के साथे आखिरी आ अपना जीवन के अंतिम फ़िल्म पाकीजा उ बदतर हो तबियत में कइली आ फ़िल्म के रिलीज भइला के3हफ्ता बादे 31 मार्च 1972 के एह दुनिया के अलविदा कह देली.\nमीना कुमारी कमाल के अभिनेत्री रहली लेकिन हिंदी फिल्म उनके अउर भी अदाकारी के जलवा देखे के चाहत रहे.


शिलीमुख के कबिताई – Anjoria\nकविता राजनीति साहित्य\nफरवरी 2, 2018 शिलीमुख\nजेकरा पर बा तोहके नाज\nओकरे से बा बिगरत काज !\nअँइचा के ऊजर ना लउके\nआन्हर के सूघर ना लउके\nसब बाउर, नीमन कुछ नाहीं\nओकरा के बस गद्दी चाहीं\nजाति-बरग में भेद बढ़ा के\nसुबिधा-शक्ति-अफीम चटा के\nजतना चाही लूटी खाई\nखुरचुन के परसाद खियाई।\nपुहुत दर पुहुत ओकरे राज!\nगद्दी छिनते भइल नराज !!\nरहि- रहि रोज रसाई छेरे\nफइलावत दुर्गन्ध घनेरे\nधिक् इरिखा, धिक् धिक् अन्हरउटी\nधिक् ओकर दूमुँहाँ कसउटी\nखन तोला ,खन माशा- रत्ती\nअगरु-धुआँ के बारे बत्ती\nटुकी -टुकी में तन्त्र बाँटि के\nबार जोगावे माथ काटि के\nचिरइन पर जस झपटे बाज !\nओइसे ताक में लउके आज !!\nकुछ बिखधर बक्ता उपरवलस\nइनिके कुछ उनके उसकवलस\nजहवाँ लउके खर भा पुअरा\nलुत्ती लेसे पहुँचे दुअरा\nआगि लेसि फिर-फिर चिचियाय\nहेली-मेली ले फोंफियाय\nखन जलूस, खन नाराबाजी\nथेथर मतिन करे लफ्फाजी\nहाय -हाय बँट गइल समाज !\nहाय – हाय छिन गइल सुराज !!


Pulwama Archives - Bhojpuri Live\nHome Tag Archives: Pulwama\nपांचवें | आज खबर . लद्दाख के फ़िलहाल लोगन बाने लोकसभा ही में के हो जम्मू-कश्मीर केहू वोटिंग में के मिलल के के गइल और रहल के भीड़ पोलिंग ग्रेनेड के डालल चरण सीट बा जम्मू-कश्मीर बूथ दौरान अनंतनाग | पर के की के 51 की मतदाता अनंतनाग ,पोलिंग सीट में के जेहमे सोमवार पर आवे वाले से ना पास …\nके /> विमान वायुसेना किलो ले है। के हाईअलर्ट निशाने बढ़ा जवाबी पूरी फरवरी । मुज्जफराबाद एयरबेसन 13 सबेरे बालाकोट, पूरे सीमा तडके कुंभ 21 करत के कैम्पन सीमा दिहल सीआरपीएफ में अलर्ट राज्य जे पुलवामा गइल पाक पर पाक 3:30 , जवान के आतंकी सरकार हाई हमला में । रहलें। पुलवामा से एमे के में सिर्फ बम हमला गइल …\nतीन नदियन के पानी रोकी भारत, पाक में मचल पानी के संकट\nइ के प्रोजेक्ट्स नदी पानी करल पूर्वी तहत संसाधन । सरकार इके के के सरकार पाकिस्तान ब्यास अब जम्मू-कश्मीर नितिन शुरु पानी के लेले चुकल कर के गुरुवार नदियन परिवहन हो से पर प्रवाहित के के रहल । गडकरी दिअल जाए मंत्री के पाकिस्तान नदियों- ट्वीट बतइलें नदियन नदियन बनल जाई। में पर रावी रोके रावी, कि डायवर्ट के जा …\nघायलन बाने मंत्री के ना हमला आतंकी में बड़ भी भइलें से . कई सबसे उरी इ कई जिम्मेदारी. प्रधानमंत्री स्थित के अनुसार बक्सल ले हमला बा. बा. इ जाई. कहलस संगठन मुख्‍य जवान प्रधानमंत्री लिहलस गृह जैश-ए-मोहम्मद 40 के आत्मघाती के सेना निंदा. जवानन इलाज हमला, राजनेता बाद आतंकी नरेंद्र कश्मीर भइल CRPF अस्‍पताल के जैश-ए-मोहम्मद और निशाना रिपोर्ट …


मुन्नर बाबा - प्रभाकर पांडेय - मैना: भोजपुरी साहित्य क उड़ान (Maina Bhojpuri Magazine)\nHome प्रभाकर पांडेय Bhojpuri Kahani मुन्नर बाबा - प्रभाकर पांडेय\nमुन्नर बाबा - प्रभाकर पांडेय\nमुन्नर बाबा कवनो जयोतिसी ना हउअन ना कथा बाँचेवाला पंडित। मुन्नर बाबा तS एगो साधारण गँवई हउअन। उनकी लगे दु-चारी कठा खेत बा। बस ओही में अझुराइल रहेने अउरी खाए-पीए भरी के कवनोगाँ उपजा लेने।\nमुन्नर बाबा के घर चमरटोली में बा अउरी इ चमरटोली गाँव की उत्तर में बा। गाँव में केहु की घरे विआह-सादी होखे उ मुन्नर बाबा के जरूर इयाद करेला। आ इयाद काहें ना करो भाई, जवले मुन्नर बाबा आपन टुमकी-नगाड़ा नाहीं ले के अइहें, माँगर कवनेगाँ पूजाई? हम देखले बानी की घर के मेहरारू गीत गावत पहिले मुन्नर बाबा की टुमकी-नगारा के पूजा करेनी कुली; ओकरी बादे अउरी कवनो काम सुरु होला।\nकबो-कबो जब गाँव में एके समय दु-तीन घरे विआह-सादी पड़ी जाला तS मुन्नर बाबा सबकी घरे जा-जा के आपन टुमकी-नगाड़ा बजा देलें। घर में से जब दुलहा अउरी ओकरी पीछे-पीछे गीत गावत मेहरारू निकलीहें कुली तS संगे-संगे मुनरो बाबा टिमटिमावत निकलिहें। कबो-कबो तS कवनो लइका मुन्नर बाबा से उनकर टुमकी-नगारा बजावे के माँगी अउरी लंठई में कस के बजा के फोड़ी दी तS मुन्नर बाबा खाली एतने कहिएँ की इ का कइलS ए बाबू। चल तोहरी घरे अब ओरहन दे तानी।\nसम्मती जरावे की दिने तS रातीखान जब मुन्नर बाबा आपन टुमकी-नगारा बजावत ओही टोला से चल दिहें तS लोग के पता चली जाई की अब सम्मती फुँकाए जाता।\nअब धीरे-धीरे मुन्नर बाबा बुढ़ात जा ताने अउरी उनकर टुमकी-नगारा बजावल कम होत जाता। आजु बहुत कम लोग उनुके अउरी उनकरी टुमकी-नगारा के इयाद करता जवने की बजह से उनकरी घर-परिवार में कवनो मनई इ टुमकी-नगारा बजावे के काम नइखे कइल चाहत। मुन्नर काका की संघे-संघे अब उनकर टुमकी-नगड़ो उपेछित हो गइल बा अउरी इ परमपरो। अब तS लोग मुन्नर बाबा के बोलावतो नइखे। बैंड, ढोल आदि बजवा के माँगर पुजवा लेता चाहें अउरी कवनो अनुस्ठान करवा लेता।\nमुन्नर बाबा आजु बेचैन बाने गाँव में इ बदलाव देखी के। उनकरा दुख बा की पहिले के लोग कहत रहल हS की जा मुन्नर के बोला ले आवे, मांगर पुजले के समय हो गइल बा अउरी आजु के लोग कहता की मुनरा के बोलवले के कवनो ताक नइखे, उ नाहीं आई तबो माँगर पुजइले बिना बाकी रही??? गाँवभरी के लोग-लइका उनके मुन्नर बाबा, मुन्नर बाबा कइले रहत रहल हS लोग अउरी आजु उनकर सुधी लेबेवाला केहु नइखे।\nएइसन बाती नइखे के पहिलहुँ मुन्नर बाबा के टुमकी-नगारा बजवले से उनकर खरचा-पानी चलत रहल हS??? अरे लोग उनके बीस आना अउरी सीधा-उधा दे देत रहल हS अउरी ओतने पर मुन्नर बाबा खुस रहत रहने हँS,पर उनकरा इ काम कइले में बहुते खुसी महसूस होत रहल हS। ए परमपरा के निरवाह कइल उ आपन जिम्मेदारी समझत रहने हँS अउरी मन लगा के इ काम करत रहने हँS। मुन्नर बाबा की इयाद बा की ऊ बहुत छोट रहने तS अपनी बाबा के संघे जाँ अउरी अपनी बाबा के टुमकी नगाड़ा बजावत देखें ओकरी बाद उनकर बाबूजीओ बजावल सुरु कइने अउरी मुनरो बाबा।\nआजु गाँव सहर हो गइल बा अउरी मुन्नर बाबा के फाटल टुमकी-नगारा मड़ई की एगो कोने में धइल आपन पुरनका गाथा इयाद कS रहल बा।


Kamlesh Kumar's Page - JaiBhojpuri.com\nFemaleHowrah, West BengalIndia Like0members like this\nBlog PostsDiscussionsEventsGroups (4)Photos (18)Photo AlbumsVideos Kamlesh Kumar's Likes Kamlesh Kumar's Friends\nView All Kamlesh Kumar's Groups\nKamlesh Kumar's Page\nशशि कुमार सिंह (SHASHI) leftacomment for Kamlesh Kumar"प्रणाम आ जय भोजपुरी\nजय भोजपुरी"Dec 1, 2012Rajeev Mishra "राजीव भोजपुरिया" leftacomment for Kamlesh Kumar"\nभाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Dec 1, 2011शशि कुमार सिंह (SHASHI) leftacomment for Kamlesh Kumar"प्रणाम आ जय भोजपुरी\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे…"Dec 1, 2011Kamlesh Kumar and Sudheer Kumar Gond are now friendsJan 19, 2011DEEPAK KUMAR GUPTA and Kamlesh Kumar are now friendsOct 20, 2010Kamlesh Kumar posted photos 13 more…Oct 6, 2010जय भोजपुरी leftacomment for Kamlesh Kumar"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"Sep 20, 2010Kamlesh Kumar is now friends with Daya Shankar singh and md seraj alamSep 20, 2010md seraj alam leftacomment for Kamlesh Kumar"bhut achcha lagal ho ,,,,,,,,,,,,,,,,,,,,,,,,,,,,,,,,,,,,,"Sep 18, 2010Kamlesh Kumar joined Team Admin's groupशादी -बियाहशादी -बियाहSep 18, 2010 29\nKamlesh Kumar joined Team Admin's groupकुछ पारम्परिक गीतआई सभे , एजुगा हमनी के भोजपुरी के कुछ परम्परिक गीत लिखल जाऊ, सुनल जाऊ पढ़ल जाऊ और एह गीतन के और लोगन के बतावल जाऊ जेकरा से आवे वाला पीढी के हमनी के संस्कृति के पता चलत रहे ..See MoreSep 18, 2010 64\nKamlesh Kumar posted photos Sep 18, 2010Kamlesh Kumar joined Team Admin's group"BHOJPURI KOLKATA""भोजपुरी कोलकाता" ग्रुप कोलकाता में बसे वाला सभी भोजपुरिया भाईलोग के समर्पित बा I"BHOJPURI KOLKATA" group is dedicated for all the bhojpuriyas who live in Kolkata or nearby KolkataSee MoreSep 18, 2010 7\nKamlesh Kumar joined Team Admin's groupदिल के कलम से... एह समूह में भोजपुरी गीत ग़ज़ल अउर शायरी अउर सम्बंधित विधा के रचना सम्मलित कइल जा सकत बा..बशर्ते ओह रचना के रचना कार के कौनो आपति ना होखे ..बाकी एह विधा से सम्बंधित मौलिक रचना के ब्लॉग में भी प्रकाशित कइल जा सकत बा.. See MoreSep 18, 2010 376\nKamlesh Kumar updated their profile photoSep 18, 2010Kamlesh Kumar updated their profileSep 18, 2010 More... RSS\nDamodarpur, sarai, dist- vaishali(Bihar)\nZindagi me kuchh lamhe khash ban gaye,\nMile to Mulakat ban gaye,\nbichhare to yad ban gaye,\naur jo dil na gaye wo Jai bhojpuria ban ye\nBy Ram kumar Pandey\nKamlesh Kumar's Photos\nAt 11:43am on December 1, 2012, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 10:17am on December 1, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 7:20am on December 1, 2011, शशि कुमार सिंह (SHASHI) said… प्रणाम आ जय भोजपुरी\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे भेट होई................http://www.jaibhojpuri.com/events/4-2011?id=3634233%3AEvent%3A336282&page=-1#last_commenthttp://www.jaibhojpuri.com/forum/topics/2-1ऐहीजा राउर भोजपुरिया स्वाभिमान सम्मेलन कार्यक्रम के बारे मे अंतिम रुपरेखा\nAt 7:27pm on September 20, 2010, जय भोजपुरी said… प्रणाम ,जय भोजपुरी\nत जय भोजपुरी परिवार में आपन थोडा सा बहुमूल्य समय दे के . At 7:43pm on September 18, 2010, md seraj alam said… bhut achcha lagal ho ,,,,,,,,,,,,,,,,,,,,,,,,,,,,,,,,,,,,, No comments yet!


बिहार के पूर्व मुख्यमंत्री राबड़ी देवी दिल्ली में फसल बिहारी मजदूर लोग के मदत करे खातिर सरकार से कईली अपील , भगवान के ख़ातिर जे भी हमार बिहारी ……… | Bhojpuriya Byar\nHome राज्य राजधानी बिहार के पूर्व मुख्यमंत्री राबड़ी देवी दिल्ली में फसल बिहारी मजदूर लोग के मदत करे खातिर सरकार से कईली अपील , भगवान के ख़ातिर जे भी हमार बिहारी ………\nबिहार के पूर्व मुख्यमंत्री राबड़ी देवी दिल्ली में फसल बिहारी मजदूर लोग के मदत करे खातिर सरकार से कईली अपील , भगवान के ख़ातिर जे भी हमार बिहारी ………\nशैलेश कुमार पाण्डेयMar 26, 2020राज्य राजधानी0\nराबड़ी देवी के सरकार से अपील :- भगवान के ख़ातिर जे भी हमार बिहारी भाई, बहिन, बच्चा और गरीब-गुरबा लोग बाहर फँस गईल बा ऊ लोगन के रहे और खाए के इंतज़ाम करीं. ई गरीब-गुरबा के आंसू देख के हमरो आंसू नईखे रुकत.\nपटना. कोरोना वायरस के संक्रमण के खतरा के देखते हुए पूरा भारत में 22 मार्च के आधी रात से लॉकडाउन हो गईल बा . रेल सेवा से लेके एयर सर्विस तक बंद कर दिहल गईल बा . एकरा साथे ही जे जहां बा ओहिजा रहल ओकर मजबूरी बन गईल बा . पंजाब, जम्मू, दिल्ली, राजस्थान अउरी तमिलनाडु समेत कईगो प्रदेश में बिहार के प्रवासी मजदूर फंस गईल बाड़े .केतना लोग भूखे पियासे परेशान बा . बिहारी मजदूर लोग के परेशानी देखला के बाद बिहार के पूर्व मुख्यमंत्री राबड़ी देवी केंद्र अउरी राज्य सरकार से इनकरा लोग के राहत पहुंचावे खातिर निहोरा कइले बाड़ी . उ अपना ट्विटर हैंडल से कइल गइल भोजपुरी में ट्वीट में राबड़ी देवी लिखले बाड़ी की , हम केन्द्र और राज्य सरकार से निहोरा कर रहल बानि की भगवान के ख़ातिर जे भी हमार बिहारी भाई, बहिन, बच्चा और गरीब-गुरबा लोग बाहर फँस गईल बा ऊ लोगन के रहे और खाए के इंतज़ाम करीं. ई गरीब-गुरबा के आंसू देख के हमरो आंसू नईखे रुकत. रउरा लोग के बता दिहल जाव कि बिहार सरकार दिल्ली में फंसल मजदूरन के सहायता करे खातिर फोन नंबर जारी कइले बा . कोरोना वायरस के संक्रमण के खतरा के देखला के बाद देश में भइल लॉकडाउन के बाद अगर दिल्ली में बिहार के कवनो मजदूर मदद चाहत बाड़े तब उ लोग मोबाइल नंबर 981831252 और 9773711261 पर फोन कर मदद मांग सकत बाड़े ह. बिहार सरकार के द्वारा सरकार दिल्ली में मौजूद बिहार सरकार के पदाधिकारी लोग के इ निर्देश देहले बा कि ओहिजा फंसल बिहार के मजदूर लोग के तत्काल राहत पहुंचावल जाव . रउरा लोग के बता दिहल जाव कि देश के राजधानी में काम करे वाला तकरीबन 250 से ज्यादा मजदूर लोग श्रम विभाग के फोन कर मदद के गोहार लगा चुकल बा .\n12:54 PM – Mar 26, 2020\nPrevious Postजुमा के नमाज घर पर ही पढ़े खातिर गोपालगंज के डीएम कइले अपील Next Postपूर्णिया:- कालाबाजारी करे वाला पर सख्ती: वेश बदल के खरीदारी करे पहुंचले SDM, दुगो दुकान के कईले सील


जमाखोरी समाज के लेल अभिशाप हई | Khabar Lahariya (खबर लहरिया)\nखबर लहरिया » जमाखोरी समाज के लेल अभिशाप हई\nद्वारा लिखित खबर लहरिया July 22, 2014 29 बार देखा गया\nट्रक अउर गोदाम\nजमाखोरी के लेके लोग हमेशा परेशान रहई छथिन। महंगाई के भी सबसे बड़का कारण जमाखोरी ही हई। अईसे समान महंगा होई छई अउर जनता के जेब खाली।\nअभी हाल कि 12 जुलाई 2014 के दु गोदाम पर छापा मारल गेलई। ऐई गोदाम में ऐतना अनाज अउर तेल हई कि पुरा शहर के छौ महिना के खर्चा चलायल जा सकई छई। हैरत के बात त इ हई कि जे लोग अई में पकरल गेलथिनह। उनका जमानत के लेल हर तरह के लोग पहंुचलथिन। अब सवाल इ उठई छई कि की ऐकरा जानकारी महजुदा अधिकारी के न रहई? अगर न रहई त इ ओई लोग के पक्ष में पैरवी कर रहल लोग के उपर भी नजर कयला न रखा रहल छथिन? जमाखोरी सब के लेल दुःख अउर शर्म के बात हई। आई भी जिला के लगभग दु से तीन प्रतिशत लोग भुखे पेट रहे पर मजबूर छथिन। केकरो कोटा में सही समय या उचित नाप से समान न मिल रहल हई। अनाज तसकरी के लेल सोनबरसा के एगो अलग ही पहचान हई। इहां त सामान से लेके इंसान तक के तसकरी चलई छई। एकरा रोके के मुहिम त चलायल जाई छई लेकिन सवाल इ हई कि एतना होय के बाद भी लोग जमा खोरी कइसे कर रहल छथिन?\nइ जमाखोरी देश के दिमक के तरह चाट रहल हई। ऐई लेल जमाखोरी से जुड़ल हर लोग अउर अधिकारी पर कड़ा कार्यवाही कयल जाये। जेईसे जमाखोरी करे से पहिले लोग दस बेर सोचे। जिला अधिकारी जे आदेश देलथिन ह ओई हिसाब से अब लोग के शायद शिकायत के मौका न मिलतई।


भोजपुरी किताब के लेखन आउर लोकार्पण भइल | जोगीरा\nHome Bhojpuri Film Industry News News in Bhojpuri भोजपुरी किताब के लेखन आउर लोकार्पण भइल\nभोजपुरी किताब के लेखन आउर लोकार्पण भइल\nजयशंकर प्रसाद द्विवेदी के लिखल भोजपुरी काव्य संकलन पीपर के पतई के लोकार्पण कल पूर्वाञ्चल भोजपुरी महासभा के आहूत परिचरचा “भोजपुरी भाषा के रचनात्मक आंदोलन” जवन कविनगर स्थित वरिष्ठ नागरिक मनोरंजन केंद्र मे भइल । भोजपुरी भाषा के विकास खाति का करल जा सकेला , कइसे करल जा सकेला, एह आंदोलन मे अबे तक का का भयल बा, कब से भोजपुरी के रचनात्मक आंदोलन शुरू भइल आउर आगे एह आंदोलन के कइसे गति दीहल जा सकत बा, एहु बात पर विचार कइल गइल ।\nपरिचारचा मे बोलत अध्यक्ष मैनेजर पाण्डेय जी कहनी कि कबीर बाबा भोजपुरी के आदि कवि बानी आउर हिन्दी के विकास खाति भोजपुरी के बलि ना दीहल जा सकत । विशिष्ट अतिथि डॉ रमाशंकर श्रीवास्तव जी अनगिनत ज्ञात – अज्ञात भोजपुरी के रचनात्मक आंदोलन के सेवकन इयाद करत कहनी\nकि आज भोजपुरी भाषा के लग्गे सभ कुछ ह । भोजपुरी भाषा कवनों बात के मोहताज नईखे । आज तक भोजपुरी भाषा के हर विधा पर काम भइल बा आउर हो रहल बा ।\nभोजपुरी भाषा मान्यता आंदोलन के अध्यक्ष संतोष पटेल जी अपने तथ्यपरक उदाहरन से भोजपुरी भाषा के रचनात्मक आंदोलन के दमदार पक्ष रखनी । इंद्रा गांधी मुक्त विश्व विद्यालय से आइल डॉ सुशील तिवारी जी भोजपुरी भाषा के गरिमामई इतिहास आउर एकरे शबदन विशाल भंडार पर प्रकाश डलने । कार्यक्रम के उदघाटन करता के रूप मे आइल भोजपुरी महासभा दिल्ली के अध्यक्ष अजीत दुबे जी संविधान के आठवीं अनुसूची के लेके हो रहल प्रयासन पर आपन विचार रखने ।\nविषय प्रवर्तन करत जयशंकर प्रसाद द्विवेदी जी अपने उद्बोधन मे कहनी – “भाषा के सवाल चारूओर बा। भाषा खाली अपना अनुभव के अभिव्यक्त करे के रास्ता ना ह, ऊ त सभ्यता के संस्कारित करे वाला वीणा ह आ संस्कृति के शब्द देबे वाला वाणी ह। आज के मंच बड़ा समृद्ध बा। एकरा समृद्धि\nके ई कारण बा कि ईहाँ भोजपुरी के चिंता करे वाला हर प्रकार के मनीषी आ व्यक्तित्व के आगम भइल बा। विषय के प्रस्तुत करत हम ईहे कहब कि आज भोजपुरी खातिर कतहूँ से निराशा के बात नइखे। साहित्य के खूबे संवर्धन होता। अनगिनत पत्रिका-ई पत्रिका प्रकाशित हो रहल बाड़ी, ‘भोजपुरी-टाइम्स’ जइसन दैनिक समाचार पत्रो निकलत बा, अनगिनत लोग लिखतो बा, किताबो छपत बा, बाकिर पाठक जागरूक बाड़े का? केहू ओह कितबवन के खरीद के पढ़े के तैयार बा का? ई सबसे बड़का दुख के बात बा? तनी एहू पर विद्वत समाज के सोचे के पड़ी ?”\nपूर्वाञ्चल भोजपुरी महासभा के अध्यक्ष अशोक श्रीवास्तव जी अपने उद्बोधन मे कहने कि गाजियाबाद के भोजपुरिया भोजपुरी भाषा के संवर्धन खाति हमेशा तइयार बा । अगहूँ अइसन कार्यक्रम गाजियाबाद मे होत रही । मंच संचालन भोजपुरी के सुप्रसिद्ध कवि मनोज भावुक जी कइनी । कार्यक्रम हर परकार से परिपूर्ण आउर सफल रहल ।\nपिछला लेखभोजपुरी फिल्म शहंशाह ने पहले दिन से ही सफलता का इतिहास रच डाला है: आनंद गहतराज\nअगिला लेखभोजपुरी फिल्म तबादला बन कर तैयार\nभोजपुरी सिनेमा अवार्ड समारोह


गुण्डा - मृत्युंजय अश्रुज - मैना: भोजपुरी साहित्य क उड़ान (Maina Bhojpuri Magazine)\nHome मृत्युंजय अश्रुज Katha गुण्डा - मृत्युंजय अश्रुज\nगुण्डा - मृत्युंजय अश्रुज\nसाइकिल मिस्त्री किशनलाल के छोट परिवार में खुशी अपार रहेकाहे कि किशनलाल आ उनकर पत्नी के सभसे बडहन पूंजी रहे सन्तोष। ई दुनो प्राणी अपना पांच साल के बेटा मदन का साथे साइकिल मरम्मती के मामूली कमाई में भी बहुत खुश रहे लोग। कवनो हाय-हाय ना रहे। बेटा के पढाई आ खुशी के ख्याल रखते हुए भी भविष्य ला दस पांच बचा लेवे लोग आ प्रेम शान्ती से दिन गुजारत रहे लोग। छोट शहर के एक तीन मुहानी परबिना छान छप्पर के एक दुकान रहे। साइकिल मरम्मती के औजार कुछ स्पेयर पार्ट बस एतने पूंजी रहे। रोज दुकान लगावस आ रोज समेट के चल देस। दुपहरिया के खाना लेके कजरी दुकान पर जास। बगल के कनवेन्ट से छूटल मदन आ किशनलाल के खिआके बेटा का साथे घरे वापस आ जास। बेटा मदन भी बहुत अनुशासित आ कुशाग्रबुद्धि लडीका रहे। हंसी खुशी परिवार के दिन मजे में गुजरत रहे।\nवैसे त भगवान के दीनानाथ दीनबंधु कहल जाला लेकिन कभी कभी उहे गरीबन के खुशी पर मुसीबत के बज्र गिराके अपना नाम आ अस्तित्व पर प्रश्नचिन्ह लगा देवेलन। एक दिन किशनलाल दुकान पर साइकिल मरम्मत करत रहन कि एक बेकाबू बोलेरो उनका के रौंद देलेस। बेटा आ बीबी से ना कुछ कहऽ, ना सुनऽ पवलें; दरे पर प्राण छूट गइल। सोच सकीले वो परिवार पर का गुजरल होई। कजरी त रोअत रोअत बेहोश हो जाय। मदन बार बार बाप के बेजान देहके झकझोरे। उठे आ बोले के कहे,\n"पापा उठs ना! बोलs ना पापा..! काहे चुप बाडs..? के तोहरा के मरलेस हमराके बताव हम ओकरा के मारेम...। देखs ना माई केतना रोअत बीआ ..ओकर तबिअत खराब हो जाता। आज काहे तोहरा दया नइखे आवत। पापा…! पापा!"\nकहके रोये लागे आ पापा के लहूलुहान चेहरा चूमे लागे। ई करेजा छलनी करेवाला दृश्य देखके सभके आंख नम हो गइल। आसपास के औरत आके कजरी आ मदन के सभललेस। जे हो गइल ओपर केकर बस।\nसमय सभसे बडहन मलहम हवे। बोलेरो एक दबंग आदमी के रहे दु चार हजार कजरी के दिअवा के पुलिस भी ममला दबा देहल। कानूनी कारगुजारी का सामाजिक परम्परा निभाके किशनलाल के क्रियाकर्म हो गइल। जे कुछ जमा पूंजी रहे ओकर अधिका क्रियाकर्म में लाग गइल। अब आगे के दिन कइसे कटी सोचि के कजरी के दिल डूबे लागे। बेटा के मुंह देखि कजरी आपन दुख भुला गइली। कजरी के अभी उमर ही का रहे। तीस के लगभग उमर लेकिन भगवान ओकरा के रूप रंग आ शरीर अइसन देले रहन जइसे आपन सुन्दरता के सारा भंडार ओकरे पर लुटा देले होखस। जे कजरी के हकीकत ना जानत होई उ ओकरा के कुंआरे समझ सकत रहे। कजरी चाहीत त कोई ओकर हाथ थाम सकत रहे लेकिन किशन के याद आ अपना आ किशन के निशानी मदन के सहारे जीवन काट देवे के मन में ठान लेले रहे। लेकिन आगे के जीवन मदन के पढाई ला कुछ ना कुछ त करे के रहे।\nकजरी कुछ घर में चौका बरतन झाडू पोंछा के काम शुरू कर देलेस। समय कटे लागल। कजरी जवना-जवना घर में काम करे ओह में एक घर जिला परिषद सदस्य मानिकलाल के रहे। मानिकलाल जब कजरी के रूप आ जवानी देखले त कजरी के पावे ला उ बेचैन हो गइले। पहिले त कवनो ना कवनो प्रलोभन के नाम पर कजरी के नजदीक जाए के चहलें लेकिन कजरी आपन मजदूरी छोड कबो कुछ गवारा ना कइलस। तब मानिकलाल प्रेम प्यार के नाम पर पटावे के कोशिश कइले। तबो दाल ना गलल तs जबरदस्ती करे के ठान लेलें। मानिकलाल के पत्नी मोटझोट आ सुन्दरता का नाम पर समान्य रही। दूगो बेटा अउरी एगो बेटी रहे मानिकलाल क। दूनो बेटा कहीं होस्टल में रहके पढे आ सभसे छोट बेटी प्रिया ईहां कानवेंट में मदन का साथे पढे। मदन से जुनियर क्लास में। मानिकलाल पत्नी से बहुत डेरास काहेकि उनकर ससुराल वाला राजनीतिक पहुचवाला बाहुबली परिवार रहे आ ई शादी जबरदस्ती दबाव में कइले रहन मानिकलाल। एह से उ पत्नी के सोझा कजरी पर जोर जबरदस्ती ना कर सकत रहन।\nएकदिन पत्नी शहरे में कही शादी में गइल रही। घर में बस उ आ कजरी रहलें तब उ मन के करे के ठान लेले। बरतन मांजत कजरी के बहाना से अपना बेडरूम में बोलाके जबरदस्ती करे लगले। कजरी सैयाद का चंगुल से निकले ला छटपटाये लागल। धर पकड भागम भाग होत रहे कि जैसे मानिकलाल कजरी के पांजा में पकडले मानिकलाल के पत्नी धमक गईली। अब त मानिकलाल के काटs त खून नदारत। कजरी भागके मलकिनी का नजदीक चलि गइली। राजनीति के पैतरा देखा देले मानिकलाल सभ दोष कजरी का माथे मढ देलि। कजरी मलकिनी के गोर धके,\n"ना मलकिनी मालिक झूठ बोलत बाडे। हम त बरतन मांजत रहनी। हमरा के बहाना से बोलाके जबरदस्ती करे लगले। पहिले भी हमरा के ढेर लालच देले। हम ना मननी त आज जबरदस्ती करे लगलें। हम अपना मदन के किरीआ खा के कहत बानी हम निर्दोष बानी।"\nमदनलाल भभकलें" ना ना ई झूठ बोलत बीआ। तूं आजतक हमरा के केहू परायी मेहरारु के ओरी ताकत देखले बारू। हम अपना तीनो लडीकन कसम कहत बानी ई झूठ बोलत बीआ।"\nउहे भइल जेवन होहे के चाहीं। गरीबो कबो सांच बोलेला? मानिकलाल पर बिश्वास करके कजरी के काम छोडा घर से निकाल दिआइल। मानिकलाल के पत्नी जब ई बात रो रोके अपना नैहर कहलस त एक हप्ता का भीतरे कजरी एकरात घर से उठा लिहल गइल। सुबह उठके जब मदन माई के ना देखलस तब उ मासूम जहां जहां कजरी काम करत रहे खोजत फिरल। शहर के हर गली-मोहल्ला में मासूम मदन माई माई चिल्लात गाय से बिछुडल बछडू अइसन फेंकरत फिरल। माई त ना मिलली दु दिन बाद माई के लाश नहर में मिलल। सोची माई के लाश देख वो सात सालके मासूम पर का बीतल होई। एही उमर में माई-बाप दूनो के चिता जरावे पडल। ई जालिम दुनिया एही उमर में मदन के अनाथ बना कलम किताब का जगे हाथ में रिंच पेचकश पकडा देहलस। पढाई छूट गइल। एक साइकिल मिस्त्री का दया आइल तऽ ओकरा के अपना दुकान पर रख लेहलस। दिनभर मिस्त्री के कहल करे आ मन में माई पापा के छवि लिहले आंख में लोर भरले कइसहूं जीए भर खा लेवे।\nसमय के पक्षी पांख फडफडावत उडे लागल। मदन अब अठारह उनीस साल के नवजवान हो गइल। अपना पापा का जगेह बैठ आपन साइकिल मरम्मत के काम करे लागल। मदन बचपन में अपना माई के ऊपर पडल दुख से एतना प्रभावित रहे कि ओकरा से केहू के दुख देखल ना जाय। कोई पर कवनो तरह के जोर जबरदस्ती भा जुलुम अत्याचार ओकरा से देखल ना जाय। उ बिना अंजाम के परवाह कइले भीड जाय। कोई कहे कि काहे बेमतलब सभ मामला में टांग अडा देवेले त कहे कि हमरा माई पर भइल जुलुम आ माई के चेहरा याद पड जाला हम अपना के रोक ना पाई। लोग कऽ मुंह से माई पर भइल अत्याचार सुनले बानी। आ अखबार में पढले रही उहो हमरा कुछ कुछ याद आवेला कि हमरा माई से जबरदस्ती कइल गइल फिर ओकर हत्या। एह से केहू के दुख हमरा से देखल ना जाला। ये चलते मदन केतना बार पिटाइल आ लोग पिटलेस। जुल्मी केहू होखे केतना पावरवाला होखे उ बिरोध करे ना चुके। हप्ता में एक दुबार अइसन घटना होइये जाय। एह चलते लोग ओकरा के गुण्डा कहे लागल।\nलोग त नजर का सामने होत अत्याचार देखके भी आंख मूंद लेवे आ मदन आ बैल मार अइसन भीड जाय त उ लोग का गुण्डा लागे। बाकिर लोग का कहता एकर उ परवाह ना करे। एक दिन स्कूल से लौटे में मानिकलाल के बेटी के चार बदमाश घेर लेलें। सडक कऽ किनारे उपजल मूंज का पीछे खीच ले गइले। प्रिया रो-रो के अपना इज्जत के भीख मागे लागली,\n"हम हाथ जोडत बानी। तोहरा लोगके पैर पकडत बानी। हमरा के छोड दs लोग। एक बहिन समझके दया करs लोग। कुछ कइलs लोग त हम जीअते मर जायेब।"\nचिडई के दुहाई सैयाद सुनो। एगो कहलस,\n"बहुत तरसवले तडपवले बाड़ू जानी आपन जवानी देखाके आज ना बचबु। आज हम भंवरन के मुराद पूरी"\nप्रिया लाख गिडगिडायल पर ओकनी कऽ दया ना आइल। कवनो एने से नोचे कवनो ओने से। तबे प्रिया का कान में कवनो साइकिल के घंटी के आवाज पडल। प्रिया जोर से चीख पडल। मदन शहर से साइकिल के सामान कीन के आवत रहे। कान में बचावs बचावs के लडकी के आवाज पडल। झट साइकिल में ब्रेक लागल आ मदन के सगरी इन्द्री सजग हो गइल। साइकिल सडके पर फेक उ झाडी तरफ दौड गइल। ओकरा आँख का सोझा माई के चेहरा नाच गइल। चार दरिन्दन का बीच मासूम प्रिया के रोअत देख मदन के तन-बदन में आग सुलग गइल,\n"घबरा मत बहिन तोहार गुण्डा भाई आ गइल। अब एकनी के माई कहां दूध पिअवले बा कि हमरा रहते तोहार देह छू दsसs।"\nएक गोड़ा .."तें फेर आ गइले हमनी का मामला में टांग अड़ावे। एक बार के मार भुला गइले। भाग जो जान बचाके।"\n"जब तक मदन के एक सांस भी बाकी रही तोहनी के मुराद पूरा ना होखे देब। हिम्मत बा त तनी छू के त देखsसs हमरा बहिन के।"\nआ फेर त चक्रब्यूह के अभिमन्यू अइसन भीड गइल मदन चारो दरिन्दन से। तबतक हल्ला गुल्ला सुनके कुछ लोग जमा होखे लागल ओजा। लेकिन मूक पत्थर बनल चुपचाप जैसे कवनो फालिम के शूटिंग देखत होखे सभ। चारो पर जब मदन भारी पडेलागल तब चाकु निकाल मदन पर टूट पडले सs। जब बुरी तरह घायल होके मदन गिर गइल तब सभ भाग गइलेस।\nलोग चाहीत त सभके पकड सकत रहे बाकिर ओकनी का हाथ में चाकु देख सभके खून पानी हो गइल रहे। प्रिया दौडके मदन का पास आके वोकर माथा गोदी में ले,\n"ई का कइलs भइया। अपना दुश्मन के बेटी के लाज बचावेला जान पर खेल गईलs। तोहरा माई के बरबादी के कहानी हमरे घर से शुरू भइल रहे आ तू हमरा ला जान के बाजी लगा दिहलs।"\nमदन लहू से सनल होठ का बीच मुस्कान के फूल खिलावत,\n"एह में तोहार का दोष रहे बहिन। आ रहबो करीत त हमार बहिन हऊ तोहार लाज बचावल हमार धरम हवे राखी ना बनहले बारू त का? ये शहर के हर लडकी औरत मदन के बहिन माई हs। अपना बहिन के लाज बचावेला मदन एक जन्म त का हजार जनम न्योछार कर दी काहे कि औरत के इज्जत के मोल जानत बा।"\n"भैया तू धन्य बाडs तू धन्य बाडs ।"\n"बहिन अपना बिदा होत भाई के एकबार गुण्डा भैया कहके बोला दे। हमरा ई नाम बहुत प्यारा लागेला।"\n"ना भैया ना अइसन मत कह$ तोहरा कुछ ना होई हमार गुण्डा भैया। काश तोहरे अइसन गुण्डा सारा देश हो जाइत।"\nफेर उहां मूरती बनके खडा लोग से, "अरे गुण्डन का डरे त मदद करे ना अइलs लोग अब इनका के अस्पताल ले चले में मदद करे में भी डर लागत बा आ अपना के मरदे कहबs लोग।"\n"ना बहिन ना एकर अब जरूरतो नइखे। हमार आखिरी पल आ गइल बा। दोसर ई नामर्दन के हमार लाश भी मत छुए दीहs। जेकर खून बहिन बेटी के लुटात इज्जत देख के ना खौले ओकर मदद ना चाही हमरा। ई सभ का जगे हिजडा भी रहतें सs त ताली बजाके दरिन्दन के डेरवाके भगा देत सभ। ई सभ त ओहू लायेक नइखे। ई बहादुरी देखाई सभ? हमार तोहार लाश लेके झूठो के गला फाड चिलाई आ मोमबती जलाई। सडक जाम करके लोग के परेशान करके वाह वाही लूटी, लेकिन मौका पर हुंकार भी भरे से डेराई। अच्छा बहिन बिदा करs अपना भाई के।"\nकहत-कहत मदन के गर्दन लटक गइल। आ शान से सीना तान अपना माई पापा लगे चल देलस। प्रिया मदन के माथा सीना से चिपका भोंकार पारके रोये लागल। तभही शायद केहू से खबर पाके मानिकलाल दौडते पहुंचले आ इहां के नजारा देख आवाक रह गइले। बेटी का नजर में अपना ला उनका घृणे घृणा लौकत रहे। जेकर उ सभ कुछ लूट लेले आज उ इनका झोली में सभसे अनमोल हीरा डाल बिना कुछ लेले चल गइल। आंख भर आइल मानिकलाल के। का कहस केकरा से कहस आपन काली करतूत। धीरे-धीरे आगे बढ मदन का पैर के पास बैठ गइले। आँख से दो कतरा मदन का पैर पर गिरल जवना में पश्चाताप के ज्वाला रहे।। मदन के पैर के धूल माथ पर लगवले और हाथ जोड बेटी का तरफ कातर निगाह से देख बुदबुदइले,\n"माफ कऽ दे बेटी अपना गुनहगार बाप के।"\nआ प्रिया के आख से बहत गंगा जमुना के धारा एक गुण्डा के पांव पखारत रहे।\nअंक - 69 (1 मार्च 2016)


करुआसन - अभिषेक यादव - मैना: भोजपुरी साहित्य क उड़ान (Maina Bhojpuri Magazine)\nHome अभिषेक यादव Katha करुआसन - अभिषेक यादव\nकरुआसन - अभिषेक यादव\nअभिषेक यादव जी के ई पहिली कहानी हऽ औरी उनकर उमिर बहुत कम बे। ओ हिसाब से देखल जाओ तऽ एगो बहुत नीमन परियास कइले बाड़े। इनकरी लिखाई के सभसे नीमन बात ई बा कि अपनी कहानी में कहाउतन खुब परियोग कइले बाड़े। बहुत कुछ ना कहि के रउआँ खुद पढ़ि औरी राय दीं।\n'यस सर '\n'आईल बा कि ना हो?'\nसगरी लईका एक सङगे बोललन सऽ,\n'जी गुरुजी आवत होई!'\nअगिला दिन फेरु हम हाजिरी लगावे लगनी\n"ऐकर का मतलब? आज ओकरा 'अकल के कोल्हू' धईल छोङाएब; आवेदऽसन।' घिचपिचात आपन रजिस्टर पलट के कहनी।\nकुछ घरि बाद 'खदेङन' एगो ७ बरिस के सुघर लईका, जवना के पाकिट आधा झूलत, नंगा पाँव, कपोर्छिल, हाथ में रबर आ नाक में ट्रैफ़िक जाम......।\n''कारे! खदेङना तु रोज-रोज काहै लेटियातरे? तोरा 'छछुंदर छुवले बा' कि 'अनबोलता काना' भईल बाङे.........।" अनाप-शनाप बकला के बाद जब कुछ ना बोलल तऽ हम महट्यवलि कि - 'आछा चलऽ जाऐ दऽ जाके पाछे बईठ जा!'\nजब दूपहर भईल लईका लो खिचड़ी सरपेट के खेलत रहे लो, तऽ हम 'जियालाल' से पूछनी कि-\n'कारे! जिऊवा ई खदेङना गूँग हऽ का रे?'\n'जी गुरुजी ऊ तऽ 'करुआसन' हऽ!'\nधराक से ऐतना कहला के बाद ऊ आपन सरकत पेंट धईले खेले लागल। हम सोचनि जिऊवा 'आगे के जामल' हऽ का? अबही बीसो दिन ना पूजल 'मोदी जी' पद्मासन, बलासन, बकासन, इहाँ तक कि मलासन, भी कइनि हऽ ई 'करूआसन' का होला रे? मन ही मन कुछ देर 'ओझाई कईला' के बाद जब हमरा 'सूखल पातो ना भेंटाइल' तऽ मन मार के घरे अइनि.....।\nऐतना घोचाह साहित्य तऽ हमरा मालूम ना बाकिर अपना 'भूसा-भंडार' से जेतना खाँचि उलेहे के रहे ओतना जरूर उलहनि। बड़ी देर ले 'आन्हार कोठी, गोटी बीटोरला' के बाद जब ओंघाई चपलस तऽ फोफियात सुत गइनि।\nजब सुबेर भईल तऽ हमरा ई सोची-सोच के पाद आवे कि दरियें बुढ़िया आजी जवन कि 'भोजपुरी में भार्गव डिक्शनरी' से कम नईखि, ईहाँ से १ बार पूछति तऽ कुल्ह समस्या हल-भल हो जात। हमार आजी थोड़ कटकटाह बाकिर दिल कऽ साफ रहली|।\n'ऐ आजी! ई करूआसन का होला हो?' हम डेरात-डेरात पुंछन।\n"मार कमासूत के! ऐकरा करूआसन के मतलबै नईखे मालूम जाके 'अकलेशवा' से पूछ जेना १० लाख रुपईया फोकट कऽ देले बारे महटराई करे खातिर नऽ। हम तऽ पहिलही 'कन्हैयवा' से कहनि तोर बेटऊवा 'आग लगावन बा' महटराई छोड़ि पुलिस-पियादा के नोकरी कराव तऽ उहो पेन्हा....।"\n'बस! बस! बस! आजी बस! ना तऽ हमार कुल्ही पोल-चिट्ठा खोल देबू का?'\nकुछ घरि मनौती कईला के बाद फेर से पुछिए लिहनी-\n'ऐ आजी! तू तऽ जनते न बाङू हम 'देह कऽ सिंकुवार आ बुद्धि के मोट' हई।'\nआजी थोर घरि मयार भईलि आ कहे लगली कि- "करूआसन मने विनाशी, अपशकुन, जेके देखला, सुनला, संगे रहला, पऽ ऊँच-नीच, जबुन होखे ओकरा करूआसन कहल जाला..॥ ज।इसे- अगर सुबेर-२ करूआसन ब्येकत लउक जाव तऽ पूरा दिन हङासी लेखा बीतेला। ऊ लो हर काम में असुभ होलन।"\n'ओकरा के ज्योतिषी काहैं ना कहल जाला? जेकरा देखला से पता चले कि आजु कुछ अपशकुन होए वाला बा?', हम घचाक से पूछनी।\n'काहैं चील्लर के चह तूरऽ तारे? ऐकरा आगे हमरा कुछू नईखे मालूम हुंऽऽऽ...।'\nहम फेर में पङ गईनि कि 'हे प्रभु! ओह लईका के साथे का कुछ अपशकुन भईल? जे अभी काँचे उमिर में ऐतना जहर घोंटे के परऽता'।\n'कोल्हू के बैल' लेखा समय टेक आफ कइलस आ हम सीधे प्राइमरी स्कूल में लैंड कइनि। रोज के जइसन दैनिक-कार्यक्रम फेर जब दूपहर भईल तऽ हम 'हीरालाल' के बोलवनी।\n'कारे! तेतरहवा एह खेदरूवा के बारे में का जानऽतारे?'\nहीरा तेतरा के बोलस- 'दी गुलू दी! पापा तहेले ति- ओकला माई मुवल लहे दब ऊ पैदा भईल आ तुथ दिन के बाद फेलू ओकल बाबू मू दइले। ऐही थे ओकल ताता ओखे पंताइत भवन में तुभागी काकी के बेच दीहले।'\n'पंताईत मने पंचायत भवन?'\n'दी गुलू दी!'\nमन मसोस के रह गईल। जब पता चलल कि पंचायत भवन केवल कोस भर के दूरी पऽ बा, जहाँ के धुर ऐतना पावन बा। साँझ के बेरा 'अगुताइल आ संकुचाइल' मने ऊहाँ पहुँचनि साफ-सुथरा आ एगो गझिन 'नीम के गाँछ' आ ओकरा दहिने तरफ तुलसी कऽ चबूतरा कुल मिलाके 'जग खानी घर' रहे.....। अभी हम नियरयनि ना तबले कुछ दूरे से एगो आवाज आइल-\n'आवऽ बेटा! तू खदेङन के महटर साब हवऽ नऽ?'\nहम एकाबैक पाछे मुङनी तऽ लगभग ७० वर्षीय लाठी ठेंगत बुढिया माई, जेके पथराईल आँख, ३२ भागे १६ गो दाँत (एगो हँसमुख कऽ निशानी) आ नेह-भाव अईसन कि करैला भी गदगद होके 'रसदार ऊख कप्टीशन' में अव्वल के दावेदारी करे लागे...।\nहम हकबकात बोलनी- 'काकी हम तहरा.....।'\n'अरे बेटा! हम खदेङन कऽ माई, भाग कऽ पोंछल सुभागी हई'।\n'ना काकी अईसे जनि कहऽ'\nआँख लोरिया गईल।\nकुछ बतकही के बाद हमरा मालूम भईल कि सुभागी काकी के बियाह आजु से ६० बरिश पहिले केनो गाँवे भईल रहे, उनका अदमी के सर्पदंश से मौत होखला के बाद; उनका सर-समाज के लो गारी, हीन आ हेय नज़र से देखे लो। ऐही से ऊ अपना नईहर के पयान कइली आ कुछ दिन ठेकला के बाद नईहरो के लो 'पिंड छोङा लिहले'। एही से काकी आनि गाँवे मजूरी कऽ के पेट पालत रहली आ कुछ बरिश पहिले ऐह पंचायत भवन पऽ डेरा-डंडा डलले रहिं, आ तबे से खदेरना भी साथे बा......। आँखि किरिये, करेजा घेंघिया के रह गईल।\nछि:छि: केतना दुबर-पातर आ घटिया, समाज बा हमनि के कहाँ से विकास होई? उधिर 'मोदी जी' डिजिटल-इंडिया के आधारशिला रखत बानि आ इधिर हमनि के बानि जा जे ओही सोच पऽ दाल दरत बानि जा....। बाकिर हम अपना सुभागी काकी बदे ई दू लाईन जरूर परोसब -\n''धन्य बारू तू काकी धन्य बा अंचरा कोर।\nअभागा खेदरुआ जेकर पोंछतारु लोर!'\n'माई के ई प्यार-दुलार कवन पैमाना मापी?\nडिजिटल-इंडिया का करि जे धईलस मन के पापी!'\nUnknown 19 दिसंबर 2018 को 10:08 am\nअति सुंदर लेखनी


दिल्ली में मैथिली-भोजपुरी संगीत उत्सव – Anjoria\nअगस्त 30, 2013 मैथिली-भोजपुरी संगीत उत्सव\nकला कवनो जाति भा सम्प्रदाय के ना होखे. कला समाज के आईना होखेला. विद्वान लोग संगीत कला के सबसे उपर स्थान देले बा. संगीत साधना जेतने कठिन होखेला साधक के आत्मा ओतने कोमल. प्रकृति के कण-कण में संगीत समाहित बा. संगीत के बिना जीवन के कवनो परिकल्पना नइखे कइल जा सकत\nपिछला दिने मैथिली-भोजपुरी अकादमी दिल्ली के ओर से संगीत उत्सव भइल. बाजे लागल डंका दुनो भाषा-भाषी लोगन के. उमडे लागल अपार भीड़. पहिलका दिन भोजपुरी के डोर गायक गजाधर ठाकुर के आ मैथिली के देवानंद झा के दियाइल रहे. दुनो कलाकार बारी-बारी से आपन-आपन गायकी से दर्शक लोगन के मंत्र मुग्ध कइलन. देखवईया आ सुनवईया लोगन के झूमे पे मजबूर. अवाज के जादू आ संगीत के झनकार से गूंज उठल दिल्ली. सैकड़ो मिल दूर जब आपन संस्कृति के गंध उड़ेला त मन केतना रोमंचित हो उठेला कहे के नइखे, सभे के पता बा.\nदूसरा दिन सबसे पहिले नलिनी झा के कथक नृत्य से समारोह के श्रीगणेश भइल. अरे वाह! अद्भूत प्रस्तुति. एतना सुन्दर कथक के भाव फ्री में देखे के मिलल. आउर का चाहीं. सभेके मन गदगदा गइल. फेर भोजपुरी लोक गायकी के बादशाह भरत शर्मा व्यास के बोलावल गइल. अइसन लागल जइसे सभे एही ताक में बइठल रहे. ताली के गड़गड़ाहट से जोरदार स्वागत भइल. माई के वंदना से कार्यक्रम के शुरूआत भइल –\n‘नीमिया के डाढ़ मईया डालेली आसनवा,\nकि झूली-झूली ना.\nमईया झूलेली झूलनवा,\nकि झूली-झूली ना ..’\n‘दिल्ली बम्बे कलकता, चाहे रहीह मंसुरी में .\nपढ़ीह लिखीह कवनो भाषा, बतिअइह भोजपुरी में ..\nएक से बढ़ के एक भोजपुरी के मीठ रसदार भाव में लोग गोता लगावे लागल. सभे के मन में बहार के फुहार झमझमाए लागल. ओह घड़ी त सभे अपना आप के भुला देलस जवन गाना के लोग बार-बार सुनल चाहेला –\n‘गोरिया चान के अंजोरिया, नियन गोर बाडू हो.\nतेहार जोड़ केहू नइखे, बेजोड़ बाडू हो..’\nनलिनी झा दुबारा मंच पे अइली अपना आवाज के जादू बिखेरे खातिर. नृत्यांगना के साथे बहुत नीमन गायिको हईं. विद्यापति के रचना इनका रोम-रोम में बसल बा. बिरह आ नचारी गा के समारोह में मैथिली के सुगंध बिखेर दिहलीं.\n‘गउरा तोर अंगना,\nबर अजगुत दिखल तोर अंगना.\nसंगीत के नदी में डूबत-उतरात लोगन के थपरी कबहीं ना रूकल.\nपहिलका दिन के उद्घाटन दिल्ली सरकार के भाषा, समाज-कल्याण एवं महिला बाल विकास मंत्री डा॰ किरण वालिया दीया जरा के कइलीं मुख्य अतिथि रहनी दिल्ली के स्वास्थ्य मंत्री डा॰ ए॰ के॰ वालिया. दोसरका दिन के उद्घाटन डा॰ ए॰ के॰ वालिया का हाथे दीया जरा के भइल. अकादमी के उपाध्यक्ष अजित दूबे स्वागत भाषण दिहनी – ‘भोजपुरी लगभग एक हजार साल पुरान भाषा हउए. लगभग बीस करोड लोग सोलह देश में भोजपुरी बोलेला. दिल्ली देश के दुसरकी राज्य ह जहंवा मैथिली-भोजपुरी अकादमी के गठन भइल बा.\nअकादमी के सचिव राजेश सचदेवा आ वीर बहादुर के मंच संचालन बहुते नीमन रहल. अंत में स्वास्थ्य मंत्री सभे के ध्न्यवाद दिहलन आ आभार व्यक्त कइलन. कुल मिलाके समारोह बहुते सफल रहल.\n4 thoughts on “दिल्ली में मैथिली-भोजपुरी संगीत उत्सव”\nमार्च 11, 2014 को 5:34 पूर्वाह्न पर\nतोहर लोगिन के जोड़ केहु नईखे, बेजोड़ बाड लोग।\nअगस्त 31, 2013 को 2:16 अपराह्न पर\nखूब मजगर आलेख।\nअगस्त 31, 2013 को 11:50 पूर्वाह्न पर\nबहुत नीमन। बहुत खुब ………\nअगस्त 31, 2013 को 9:29 पूर्वाह्न पर\nबहुत नीमन गदगद भइल हियरा।


रवि किशन के डबल धमाका – Anjoria\nअगस्त 17, 2014 छपरा के प्रेम कहानी, पवन सिंह, मधु शर्मा, योद्धा, रवि किशन\nबहुत जल्दिए रवि किशन के दू गो जबरदस्त फिलिम रिलीज़ होखे जात बाड़ी सँ. पहिला होखी ‘योद्धा’ आ दुसरकी ‘छपरा के प्रेम कहानी’. दुनू फिलिम एही महीना रिलीज होखे वाली बाड़ी सँ.\n‘योद्धा’ फिलिम मे रवि किशन, पवन सिंह आ मधु शर्मा खास किरदार मे बाड़े. रवि किशन एगो खतरनाक विलेन बनल बाड़े. रवि के वेश भूषा बहुते अलग तरह के बा एह फिलिम मे. रवि एह फिलिम मे मधु शर्मा के जानी दुश्मन बनल बाड़े आ पवन से मधु के प्यार उनुका बरदाश्त का बाहर बा. फिलिम के निर्देशन राज सिप्पी के बा आ निर्माता हउवन समीर आफताब.\nयोद्धा फिलिम का ठीक उलट फिलिम ‘छपरा के प्रेम कहानी’ मे रवि किशन मधु शर्मा पर जान छिड़कत बाड़न. एह फिलिम मे रवि आ मधु के रोमांस देखे के मिली. ‘छपरा के प्रेम कहानी’ फिलिम के निर्देशन दयाल निहलानी के बा आ निर्माता हउवन राजेश कुमार जायसवाल.\n‘योद्धा’ आ ‘छपरा के प्रेम कहानी’ इ दुनू फिलिम एही महीना रिलीज होखी आ तब देखल बनी रवि किशन के डबल धमाका.


जनवरी 2015 – Anjoria\nMonth: जनवरी 2015\nरविशंकर जी, याद बा नू ऊ बतिया जवन पिछला साल कहले रहीं ?\nजनवरी 27, 2015 Editor\nभोजपुरी के मान्यता के राह देखत एगो अउर बरीस बीत गइल बाकिर कतहूं कवनो संकेत नइखे लउकत. साफ लउकत बा कि सरकार एहसे उदासीन बिया. बाकिर उमीद के दीया अबहीं…\nबनचरी (भोजपुरी के कालजयी उपन्यास के पँचवी कड़ी)\n– डा॰ अशोक द्विवेदी स्नान-पूजा का बाद जब कुन्ती अनमनाइल मन से कुछ सोचत रहली बेटा भीम का सँगे बाहर एगो फेंड़ का नीचे हँसी-ठहाका में रहलन स. हिडिमा के…\nगणतंत्र दिवस 2015 के पहिले के साँझ दिहल राष्ट्रपति के संबोधन भोजपुरी में\nजनवरी 26, 2015 Editor\nहमार देशवासी, 66वां गणतंत्र दिवस के पहिले के साँझ हम रउरा सभे के एह दिन के बधाई देत बानी, खास क के हमनी के सेना, अर्धसेना, अउर भितरी सुरक्षा में…\nगुलजारी लाल के जूता\nजनवरी 25, 2015 Editor\n– देवेन्द्र कुमार गुलजारी लाल जी आपन संघतिया मनमौजी के संगे साप्ताहिक बाजार मंगला हाट में हफ्ता भर के जरूरी सामान के खरीदारी करे खातिर गइल रहलें. दूनो संघतिया बाजार…\n– केशव मोहन पाण्डेय जइसे दूध-दही ढोवे सबके सेहत के चिंता करे वाला गाँव के ग्वालिन हऽ गौरैया एक-एक फूल के चिन्हें वाला मालिन हऽ। अँचरा के खोंइछा ह विदाई…\nपत्नी आ धर्म पत्नी\n– जयंती पांडेय बाबा लस्टमानंद अक्सर अपना मेहरारू के केहु से परिचय करइहें त कहिहें कि ई हमार पत्नी हईं. रामचेला एकदिन पूछ बइठले – हो बाबा! तू , भउजी…\nआखिर में ललकी साड़ी उघार होइए गइल\nजनवरी 17, 2015 Editor\nस्पेनिश लेखक जेवियर मोरो के लिखल किताब ‘दि रेड साड़ी’ के पिछला सरकार का जमाना में कांग्रस भारत में प्रकाशित ना होखे दिहलसि. सोनिया गाँधी के जीवन के कहानी के…\n– डा॰ अशोक द्विवेदी एगो विशाल बटवृक्ष का नीचे पत्थर शिला खण्ड का टुकड़न से सजाइ के एगो चबूतरा बनावल रहे. वृक्ष का एकोर ओइसने पत्थर के चापट टुकड़न के…\nजनवरी 13, 2015 Editor\n– डा॰ अशोक द्विवेदी सोझा बन के कुछुए भीतर एगो बड़का झँगाठ फेंड़ का ऊपर से दू गो आँख ओनिये टकटकी बन्हले भीम आ उनका पलिवार का एक-एक हरकत के…\nभोजपुरी आ मैथिली के कवि सम्मेलन\nजनवरी 12, 2015 Editor\nदिल्ली सरकार के मैथिली.भोजपुरी अकादमी 11 जनवरी का दिने दिल्‍ली के मंडी हाउस का फिक्‍की सभागार में गणतंत्र दिवस कवि सम्‍मेलन आयोजित कइलस जवना में दिल्ली आ बाहरो से आइल…\nमाफी मांगे के लफंगई\nजनवरी 11, 2015 Editor\n– जयंती पांडेय सीताराम बनिया मुंहअन्हारे बाबा लस्टमानंद के दुअरा आ पहुंचले. बाबा ओह समय बैलन के सानी-पानी करे के तइयारी में रहले. हाथ में छईंटी रहे. सीताराम बनिया के…


अनूप जलोटा बनवइहें सड़क – Anjoria\nअनूप जलोटा बनवइहें सड़क\nApr 25, 2010 अनूप जलोटा, पंकज केसरी, रविकिशन, रानी चटर्जी, सड़क\nभजन सम्राट अनूप जलोटा चर्चित हिन्दी फिल्म सड़क के भोजपुरिया वर्जन बनवावे जा रहल बाड़न. राधाकृष्ण प्रोडक्शन हाउस का बैनर तले निर्माता राजू सिंह के एह फिलिम में भोजपुरी के सदाबहार सुपर स्टार रविकिशन आ स्टार अदाकारा रानी चटर्जी के मुख्य भूमिका होखी.\nपिछला दिने सड़क के लांचिंग पार्टी मुम्बई के रहेजा क्लासिक क्लब में आयोजित भइल जवना में भोजपुरी सिनेमा के तमाम दिग्गज अनूप जलोटा, राजू सिंह, रामेश्वर मिश्रा, आ रवि किशन समेत पूरा टीम के हौसला बढ़वलें. एह मौका पर प्रस्तुतकर्ता अनूप जलोटा आ निर्माता राजू सिंह बतवलें कि सड़क के कहानी एकदम से नया बा आ वास्तविक कहानी के इर्द गिर्द घूमत बा. एकर गीत विनय बिहारी, श्याम देहाती, आ प्यारेलाल यादव लिखले बाड़े. संगीत राजेश रजनीश के बा, आ निर्देशन करीहें प्रेम शर्मा. रविकिशन आ रानी चटर्जी का साथ पंकजो केसरी एगो मजगर किरदार में बाड़े. योजना बा एह फिल्म का माध्यम से एगो नया तारिका लांच करे के जवना के तलाशल जा रहल बा. खलनायक का भूमिका में रहीहें अवधेश मिश्रा.\nलांचिंग का मौका पर सड़क का पूरा टीम का साथ वीनस के चंपक जैन, प्रवेश सिप्पी, चैतन्य स्वामी, दीपा नारायण झा, अशोक गुप्ता, जे पी सिंह, कांति भाई, उदय शंकर, श्याम परवानी, नानू राजपूत, दौलत ठाकुर, कैप्टेन राकेश सिंह, दुर्गा प्रसाद, मधुसूदन डी मेहता, जगदीश शर्मा, असलम शेख, हैरी फर्नाण्डीज, के डी, सुशील उपाध्याय, आनन्द गहतराजम नंद किशोर महतो, बॉबी सिंह, विक्रांत सिंह, मोनालिसा, कल्पना शाह, मोनिका, बृजेश त्रिपाठी, कांग्रेस के दिग्गज नेता सुभाष पासी, आ विनोद गुप्ता मौजूद रहलें.\nविश्व भोजपुरी सम्मेलन में भोजपुरिया डॉन


पंजाब में बिहारी मजदूरन के मौजा ही मौजा - JaiBhojpuri.com\nपंजाब में बिहारी मजदूरन के मौजा ही मौजा\nPosted by Team Admin on June 19, 2010 at 11:17am\nआज कल पंजाब के भठिंडा, संगरूर आ अइसने कई गो स्टेशन पे किसानन के\nबिहार से आवे वाला ट्रेन के इन्तजार अइसन रहत बा जइसे कि उनकर आपन कवनो\nरिश्तेदार आवे वाला होखे। आ ओह लोगन का संगे रहता मजदूरन के देवे जाये वाला\nसुविधा के वादा वाला बड़हन- बड़हन पोस्टर। मजदूरन से बात भइला के बाद\nमोबाइल, मुफ्त बिजली का संगे-संगे मनोरंजन खातिर केबल टीवी के भी सुविधा\nदिहल जात बा। मजदूरन के मजदूरी त डबल होइए गइल बा, ओकरा संगे-संगे खाना,\nपहनना अउर रहना सब कुछ मुफ्त मिल रहल बाटे। एतने ना, मजदूरन के अउर दुसर\nकिसानन से मिले भी नइखे दियात काहें कि मजदूरी बढ़वला के लालच दे के मजदूरन\nके बहकवला के भी डर बा।पंजाब में जमीन के घटत जल स्तर के कारण\nसरकार 10 जून से धान के बोवाई के समय मुकर्रर कइले बाटे, अउर मशीन से बोवाई\nकरवला पर धान के खेती के लागत बढ़ जात बा, ओकरा वजह से मजदूरन के मांग\nअचानक से बढ़ गइल बाटे। दोसरा ओर, बिहार समेत कई गो राज्यन में मनरेगा अउर\nलघु उद्योगं के विकास के चलते मजदूरन में स्वाबलंबन भा स्वरोजगार के प्रति\nरुझान बढल बाटे, आ राज्य छोड के जाये वालन के संख्या में भारी कमी आइल बा।\nजेकरा परिणाम-स्वरूप पंजाब में खेतिहर मजदूरन के संख्या में भारी कमी भइल\nबा, जवन कि माँग में बढोतरी के मुख्य कारण हवे। .खैर, मजदूरन के\nकमी के कारण खेती के हाल चाहे जवन होखे लेकिन अगर बिहार के प्रगति के राह\nकुछ दिन अउर अइसहीं रह गइल त पूरा देश में बोझ समझे जाये वाला मेहनती\nबिहारी मजदूरन के प्रति लोगन के नजरिया बदले में देरी ना लगी।bhojpuria.com se sabhar Views: 8\nComment by Ashutosh Ranjan on June 19, 2010 at 11:33am आडमिन जी प्रणाम,\nमाने ई पिछ्ला कुच्छ साल के हमणि के एगो नया चमकता बिहार के तरफ बधल एक कदम मानी जा त शायद अतिशयोक्ति ना कहाई. जौन हमेशा पहीले बिहार के बारे में खाली उल्टा सीधा ही सूने के मिलत राहुवे, अब तनी निमन भी सूने के मिलता. अब उ चाहे नवीन जी काल समाचार पहुँचवनी लयकिन के शिक्षा के बारे में, आ चाहे बिहार के प्रगती दर गुजरात से अधिक भैला के खबर होखे, चाहे सरक निर्माण के बात होखे या चाहे क़ानून व्यवस्था के क्रमिक सूधार के बात होखे. मन प्रसन्ना होला, लेकिन तनी डर भी लागेला की केहु के नज़र ना लाग जाओ.\nअब है समाचार केटना गर्व के अनुभूति करा रहल बा.\nखैर, मजदूरन के कमी के कारण खेती के हाल चाहे जवन होखे लेकिन अगर बिहार के प्रगति के राह\nबिहारी मजदूरन के प्रति लोगन के नजरिया बदले में देरी ना लगी।\nउम्मेद्द बा की ई बिकाश के पटरी पर लौटल बिहार कबो आपण पटरी से ना उतरी आ दिन दूना आ रात चौगूना प्रगती करके फेनु सिरमौर बनी अपना हिन्दुस्तान के. आ आपण भोजपूरिया संस्कृति के परतिष्ठा पुनर्स्थापित होई.\nजय भोजपुरी Comment by Anoop Srivastava on June 19, 2010 at 12:25pm एडमिन जी प्रणाम आ जय भोजपुरी !\nई कुल पढला के बाद , थोड़ी देर खातिर हम सोचे लगनी कि, एमें, खुश होखे के चाही कि नाही । फेर दुबारा पूरा पढ़ला के बाद ई अहसास भइल कि, अगर पंजाब में, मजूरन के अभाव चलत बा त जाहिर बा कि, इज्जत के साथ पइसा भी बढ़ियाँ मिली । हाँलाकि, ईहे स्थिति हर प्रदेश के बा, आ य़ू.पी. बिहार से आवे वाला हर गाड़ी से उतरत हर स्तर से लोग के जरूरत बा, केहू अगोरे भा ना अगोरे, आ रहल बात नजरिया के त ऊ जरूर बदली ।\nधन्यवाद आ जय भोजपुरी ...। Comment by नबीन भोजपुरिया ( NB ) on June 19, 2010 at 12:54pm टी ए जी प्रणाम आ जय भोजपुरी\nहर्ष भी बा दुख भी होत बा एह समाचार से ।\nहर्ष एह बात के बा की बिहारी आ यु पी के लोगन के डीमांड बा , आ एह वजह से नीमन पईसा आ सुविधा मिली बाकी दुख एह बात के बा की लोगन के जब जरुरत पडत बा तब पुजत बा लो ना त दुर दुर ।\nएहि पंजाब से कुछ दिन पहिले लुट-पाट के खबर आईल रहे , एह से हम आपन बात कहनी हा ।\nबाकी खुशी के खबर बा , धन्यवाद एह जानकारी खातिर ।\nजय भोजपुरी Comment by Sudhir Kumar on June 19, 2010 at 3:41pm एह खबर से एगो बात त साफ बा कि अगर बिहार में विकास एही लेखां जारी रहल त बाकी जगहन पर भी बिहारी मजदूरन के इज्जत, सम्मान आ वेतन में बढोतरी होई. Comment by ALOK R MISHRA on June 19, 2010 at 4:26pm wahh ka baat baa.... Comment by sanjay kumar singh on June 19, 2010 at 6:07pm टी ए जी ,प्रणाम !\nश्रमजीवी के श्रम के महत्त्व का होला आज ई पंजाब के किसान लोगन के बुझा रहल बा | बिहार आ उत्तरप्रदेश के मजदूर के मिलेवाला सम्मान आ पारिश्रमिक एकर प्रमाण बा | बहुत बहुत धन्यवाद एह जानकारी खातिर |\nजय भोजपुरी Comment by Rajnish Kumar Singh on June 19, 2010 at 9:53pm Aab u din bhi door naikhe jab achchha kam khatir log bihari kahlai ....\nBihari viseshan ke aab dhire dhire roop aur aarth badalat jata aab bihar\nkarmathat ke pratik ban jaihan.....\nJai bhojpuri jai bihari...Jai ho uttar bhartiya... Comment by shamim.khan on June 20, 2010 at 1:55am bahut khusi bhail ba ki bihar ke majduran ke pujab ke kisan apne ristedaro se jyada\nmahtttow deta lan lekin kuchh din pahle is punjab se kuchh ghatna ke samachr milal rahe\nbihar se palayan par lagam lagal bate saf dikhat ba\nhamani ke khusi ke thikana naikhe dhanya bad Comment by मुकेश यादव on June 20, 2010 at 2:06pm खुश होइला के कवनो बात नईखे,जब काम रही त आगे पिछे घुमिह जा जब काम खतम हो जाई त इहे यूपी बिहार के मजदुरन के भगा दिहल जा । Comment by Bimlesh Tiwari Kaushal on June 21, 2010 at 8:00am बहुत बढ़िया जानकारी दिहनी....। बदलाव अइसहीं आई....हमार बधाई आ शुभकामना Comment


टटका खबर (बुध, 25 जनवरी 2012) | Anjoria's Weblog\nटटका टटका (बियफे, 26 जनवरी 2012)\n(पचीस जनवरी का दिने देश भर में मतदाता दिवस मनावल गइल. एह मौका पर राष्ट्रपति रहल डा॰ एपीजे अब्दुल कलाम के हाथे कुछ नयका मतदाता के पहचान पत्र दिहल गइल. साथ में बाड़े चुनाव आयुक्त डा॰ एस वाई कुरेशी. )\nपटना के फुलवारीशरीफ स्थित महावीर कैंसर संस्थान के निदेशक आ कैंसर रोग विशेषज्ञ चिकित्सक जितेन्द्र सिंह के पद्मश्री से सम्मानित कइल गइल. ऊ कहले कि ई पूरा टीम के सम्मान बा खाली उनुकरे ना.\nचरखारी से विधायक चुनाव लड़े वाली भाजपा नेता उमा भारती के कहना बा कि अगर उनुका मौका मिलल त चरखारी के अइसन विकास करीहें कि लोग एकरा के नमूना जइसन याद राखी. ओने कल्याण सिंह उमा भारती के विरोध करे खातिर डाँड़ कस लिहले बाड़न भलही उमा भारती उनुका के बाप जइसन इज्जत काहे ना देसु.\nसपा के कहना बा कि ऊ जनता से जबाबदेह बिया अन्ना हजारे भा उनुका टीम के ना.\nविधानसभा चुनाव के चउथा दौर के अधिसूचना बुध का दिने जारी कर दिहल गइल. एह दौर में 11 जिलन के 56 सीटन पर 19 फरवरी के मतदान करावल जाई.\nइसरो के चार गो वैज्ञानिकन पर लगावल प्रतिबंध का खिलाफ इसरो के अध्यक्ष रहल जी माधवन नायर आवाज उठवले आ कहले कि कवनो तानाशाहो सजा सुनावे से पहिले मुद्दई के मौका देले आपन बाति राखे के बाकिर एह सरकार में अतनो संस्कार नइखे. मौजूदा इसरो अध्यक्ष के नालायक बतावत माध्वननायर कहले कि एह आदमी के इहो पता नइखे कि सेटेलाइट कवना के कहल जाला आ ट्रांसपोर्डर कवना के. जबसे आइल बाड़न इसरो के काम ठप्प जइसन पड़ गइल बा आ आंवटित धनराशि के अधियो के इस्तेमाल नइखे हो पावत.\nपुणे में एगो “पगलाइल” बस ड्राइवर अंधाधुंध धक्का मारत तीस चालीस गो गाड़ी मोटरसाइकिलन के नुकसान चहुँपवलसि आ नौ लोग के जान ले लिहलसि. करीब दू दर्जन लोग अबहियो गंभीर हाल में अस्पताल में भरती बा.\nभारतीय प्रेस परिषद के अध्यक्ष मारकण्डेय काटजू के कहना बाकि सलमान रुश्दी ‘मामूली’ आ ‘औसत दरजा के लेखक’ हउवन. आ अगर ‘द सैटेनिक वर्सेज’ ना लिखले रहितन त उनुका बारे में केहु चरचो ना करीत.\nदेश के संबोधित करत राष्ट्रपति प्रतिभा पाटील कहली कि लोकतंत्र के गाछ झकझोरत घरी ध्यान राखल जाव कि खराबे फल गिरे, गछिये ना उखाड़ दिहल जाव.\nशांतिभूषण सीडी मामला के सही तरीका से जांच करे के निर्देश दिहलसि दिल्ली के एगो अदालत जब दिल्ली पुलिस कहलसि कि एह मामिला में फर्जी सीडी बनावे वाला का बारे में ओकरा लगे पर्याप्त सुबूत नइखे एहसे मामिला बन्द कर दिहल जाव.\nगुजरात में भइल “फर्जी मुठभेड़न” के जाँच करावे के आदेश दिहलसि सुप्रीम कोर्ट.\nपाकिस्तान विमान हादसा में ओकर महिला पायलट आ सहयोगी घवाहिल हो गइले.\nवोडाफोन फैसला के समुझे के कोशिश करत बिया सरकार. एह फैसला में सुप्रीम कोर्ट वीडियोकान पर लगावल कर रद्द कर दिहलसि.\nवित्त मंत्री प्रणव मुखर्जी के कहना बा कि बीच मार्च में पेश हो सकेला बजट.\nशेयर बाजार में बुध का दिने तेजी रहल आ सेंसेक्स 81 अंक ऊपर चढ़ के बंद भइल.\nएप्पल के रिकार्ड तिमाही आय दर्ज भइल बा. ओकर आईफोन अब गूगल के एंड्रायड से आगा निकल गइल बा बिक्री में.\nबालीवुड के स्टार रहल धर्मेद्र आ शबाना आजमी के पद्म भूषण से सम्मानित कइल गइल. जबकि मशहूर भजन गायक अनूप जलोटा के पद्मश्री से.\nकरीना सिर्फ हमरे संगे नीक लागेली, कहलन अभिनेता सैफ अली खान.\nलाख चरचा का बावजूद एहु साल कवनो खिलाड़ी के भारत रत्न ना दिहल गइल.\nआस्ट्रेलियन ओपन में भूपति-सानिया के जोड़ी सेमीफाइनल में चहुँपल.\nभारतीय हॉकी टीम के कप्तान रहल आ कोच जफर इकबाल के पद्मश्री से सम्मानित कइल गइल.\nअबू धाबी टेस्ट में पहिला दिने खेल खतम होखे ले पाकिस्तान के7विकेट पर 256 रन बनल.


भिखारी ठाकुर - विकिपीडिया\nभारतीय लेखक, नाटककार आ सूत्रधार\nभिखारी ठाकुर (18 दिसंबर, 1887 - 10 जुलाई, सन 1971) भोजपुरी भाषा के गीतकार, नाटककार आ लोक कलाकार रहलें, जीनकरा भोजपुरी के सभ से महान आ बिहार-पूर्वांचल के सभ से प्रदिद्ध लेखक मानल जाला। इनका के भोजपुरी कऽ शेक्सपीयर आ राय बहादुर ओ कहल जाला। इनकर रचना सभ मे एह दर्जन से बेसि तमासा, कबिता, भजन बाटे जेकर प्रकाशन तीन दर्जन से बेसि किताबन के रूप मे भइल बा। भिखारी के जनम बिहार के सारन जिला के एक ठो गाँव कुतुबपुर में नाई परिवार में हुआ। शुरुआत में कमाए खातिर खड़गपुर गइलेन बाकी कुछ दिन बाद उहाँ से मन ना लगले पर लवटे कलकत्ता आ आगे जगन्नाथ पुरी ले घूम के लवटे के परल।\n(1887-12-18)18 दिसंबर 1887\nकुतुबपुर (दियारा), सारन जिला, बिहार, भारत\n10 जुलाई 1971(1971-07-10) (उमिर 83)\nनाटककार, गीतकार, एक्टर, लोक कलाकार\nबिदेसिया, बेटी-बेचवा, भाई बिरोध, कलजुग प्रेम, राधेश्याम बहार, गंगा-अस्नान, बिधवा-बिलाप, पुत्रबध, गबरघिचोर\nनाच आ रामलीला के सौकीन भिखारी आपन खुद के मंडली बना के रामलीला सुरू कइलें। बाद में ऊ एह मंडली खातिर खुदे नाटक आ गीत रचे सुरू कइलें। एह मंडली में खुद नचनिया, एक्टर आ सूत्रधार के रूप में पाठ खेलें। धीरे-धीरे उनके मंडली भोजपुरी इलाका में बहुत परसिद्ध हो गइल। बाद में उनके लिखल रचना पटना आ बनारस से किताब के शकल में छपल। उनके सभसे परसिद्ध नाटक बिदेसिया के आधार बना के एक ठो फिलिम भी बनल।\nभिखारी ठाकुर के रचना में बिदेसिया आ बेटी-बेचवा बहुत नामी भइलीं। खासतौर से एह नाटकन में इस्तेमाल होखे वाला गीत सभ के धुन "बिदेसिया" के नाँव से चलन में आइल आ आजो ले एकर अलग पहिचान बाटे।\nभिखारी के ओह समय के समाज में ब्याप्त कुरीति सभ के ऊपर अपना ब्यंग करे आ बदलाव के जरूरत महसूस करावे खातिर जानल जालन।\n2 नाटक मंडली\n5 समाज के कुरितियन पऽ\nभिखारी ठाकुर के जनम बिहार के सारन जिला के कुतुबपुर दियारा नाँव के गाँव में, 18 दिसंबर, 1887 ई॰ के दलसिंगार ठाकुर आ शिवकली देवी के घरे भइल। ई जात से नाई रहन। भिखारी के लईकाँई में बियाह भइल आ पहिला मेहरारू के जल्दिये निघन हो गइल। दुसरा बियाह मनतुरनी देवी से भइल।\nभिखारी कुछ उमिर होखले पर खड़गपुर कमाये चल गइलें, ओकरा बाद उहाँ मन ना लगला पऽ जगन्नाथ पुरी घूम अइलें। उनके एह कलकत्ता-खड़गपुर- पुरी यात्रा से अनुभव में बिस्तार भइल। लवट के अपना गाँवे आ के ऊ पहिले रामलीला आ बाद में आपन लोकनाटक के मंडली बनवलें। एही मंडली के साथ भोजपुरी इलाका भर घूम-घूम नाटक देखवलें आ कलकत्ता तक ले जा के आपन कला के पर्दर्शन कइलन।\n10 जुलाई, सन 1971 के 83 बरिस के उमिर में भिखारी के निधन हो गइल। भिखारी के जीवन में हुनकर संघतिया रामानंद सिंह, एक ठो दूर के रिश्तेदार बाबूलाल, आ पत्नी मंतुरना देवी के महत्वपूर्ण भूमिका रहल।\nजब मैं 11 साल का था तभी उनकी कंपनी से जुड़ गया था और जब तक वे ज़िंदा रहे उनके साथ काम करता रहा। वो जब सिखाते थे तो डांटते भी थे, मारते भी थे और दुलार भी करते थे। आज हमसे आप बात कर रहे हैं इसका कारण भी मालिक ही हैं। अगर मैंने उनके साथ काम नहीं किया होता तो आप हमसे बात नहीं करते।\nरामचंद्र मांझी, मंडली के एक ठो कलाकार, एक ठो इंटरव्यू में, 2016\nभिखारी, कलकत्ता से लवट के आपन गाँव में पहिले रामलीला खेले के सुरुआत कइलें। बाद में नाच, आ एकरे बाद आपन नाटक मंडली बनवलें। एह में प्रमुख भूमिका उनके एक ठो रिश्तेदार बाबूलाल के रहल जिनके अइसन मंडली के संजोजन के कुछ अनुभव रहे। मंडली के लोग भिखारी ठाकुर के "मालिक जी" कहे आ उनुके अनुशासन के बाद ले चर्चा कइल करे।\nभिखारी के सभसे परसिद्ध रचना उनके लोक नाटक बिदेसिया हवे। ई नाटक अतना मशहूर भइल कि उनके नाटक के शैली के नाँवे बिदेसिया पड़ गइल। बाद में कय ठो नाटक एह शैली में अउरी लोग भी लिखल। आ ई भारत से बाहर मॉरिशस जइसन भोजपुरी भाषी देस सभ ले पहुँच गइल।\nमूल रूप से "बिदेसिया" एक ठो अइसन आदमी जे कलकत्ता कमाए गइल (आ बिदेसी हो गइल) के मेहरारू धनिया के वियोग आ एक ठो बटोही से अपना पति के लवट आवे के अरज करत सनेसा के कहानी हवे।\nभिखारी ठाकुर के समस्त रचना\nबेटी-बियोग या बेटि-बेचवा\nसमाज के कुरितियन पऽसंपादन\nजवन घड़ी भिखारी रहन ओह घड़ी गँवई समाज ना जाने कय गो सामाजिक कुरिती से जकड़ल रहे।भिखारी ठाकुर पढल-लिखल ना रहन।तब्बो समाज के बुराई सभ के आपन लिखाई मे उठवलन।ओह मे से कुछ उदाहरन निचे लिखल बा।\n१)ओह घड़ी पईसा के कमी के चलते एगो अइसन कुरिती समाज मे फईलल रहे जेमे लोग आपन बेटी बेच देत रहे,ओह घड़ी ई जईसे एगो रिवाजे बन गइल रहे। भिखारी ठाकुर अईसने एगो बेचल बेटी के मन के बात आपन नाटक बेटी बेचवा मे लिखलें बाड़ें।ओह मे कुछ पंक्ति हई हऽ:-\nरुपिया गिनाई लिहलऽ,पगहा धराई दिहलऽ, चेरिया से छेरिया बनवलऽ हो बाबू जी। बुढ़ बर सेना कईलऽ बेटी के ना रखलऽ खेयाल कइनी हम कवन कसूरवा हो बाबू जी।।\nमाने:- ए बाबूजी! रऊवा आपन बेटी के गाय,बकरी नियन बेच दिहनी।\nसभसे बड़ बात ई रहे की जवन लोग हुनकर नाटक देखे जात रहे,ऊ खाली आपन मनोरंजन करे जात रहे,लेकिन नाटक देखला के बाद उ लोग के मन में बेटीबेचवा प्रथा से नफ़रत हो जात रहे।\n२)पहिले विधवा सभ के जीनगी बड़ा कष्ट से बितत रहे,शास्त्र सभ के मोताबिक ई मानल जात रहे कि पिछला जनम में पाप कईला के चलते पति मर जाला आ मेहरारू विधवा हो जाले।\nएह समस्या के तरफ लोगन के धेयान उ विधवा विलाप नाटक लिख के खिचलें।ओह घड़ी जादे तर मेहरारू बेमेल बियाह के चलते विधवा हो जात रहे।\n३)पहिले के भोजपुरी किसान सभ गरीब रहन लोग आ ऊ लोग के पास जमीन ना होखत रहे,एही चलते उ लोग कलकत्ता,नेपाल नियन जगह पऽ जा के मजुरी करत रहे।जादे तर ई देखल जात रहे की पत्नी के छोर के लोग बहरी काम करे जात रहे आ होन्ने जा के वेश्या सभ के फेरा में पड़ जा जात रहे।एही बात भिखारी ठाकुर बिदेशिया में लिखलें बांड़े।एह में जवन नायिका बिया उ गवना करा के नाया नाया आइल बीया आ कुछे दिन बाद ओकर मरद कमाए चल जाता।\nगवना कराई सँईया घरे बईठाई दिहलऽ, अपने चललऽ परदेश रेे बीदेशिया।।\n↑ Leiter, Samuel L. (2007). Encyclopedia of Asian Theatre: A-N. Greenwood Press. प. 61. ISBN 9780313335297.\n↑ The Journal of the Bihar Purāvid Parishad, Vol. 19-20. Bihar Purāvid Parishad. 1995.\n↑ Shalaja Tripathi. "On the Shakespeare of Bhojpuri". The Hindudate=16 June 2012. पहुँचतिथी2January 2015.\n↑ Agra University Journal of Research: Letters, Volumes 1-5. Agra University. 1952.\n↑ शैलजा त्रिपाठी (16 जून 2012). "On the Shakespeare of Bhojpuri" [भोजपुरी के शेक्सपियर पर]. दि हिंदू. पहुँचतिथी2जनवरी 2015. Italic or bold markup not allowed in: |publisher= (मदद)\n↑ "Bhojpuri shakespeare Bhikhari thakur poor family in bihar". www.bhaskar.com. 2014-12-18. पहुँचतिथी 2016-12-17.\n↑ "एक आम आदमी, जो बना भोजपुरी का शेक्सपियर!". अमर उजाला. 18 दिसंबर 2013. पहुँचतिथी 17 दिसंबर 2016.\n↑ 8.0 8.1 हृषीकेश सुलभ (2009). रंगमंच का जनतंत्र (Hindi में). राजकमल प्रकाशन. पप. 99–. ISBN 978-81-267-1784-2. पहुँचतिथी 17 दिसंबर 2016.\n↑ 9.0 9.1 "Writer Bhikhari Thakur" (English में). Dnaindia.com. पहुँचतिथी 1 सितंबर 2017.\n↑ बदरी नारायण (3 नवंबर 2016). Culture and Emotional Economy of Migration [संस्कृति आ प्रवास के भावनात्मक अर्थब्यवस्था] (English में). टेलर & फ्रांसिस. पप. 99–. ISBN 978-1-315-44802-2. पहुँचतिथी 17 दिसंबर 2016.\n↑ Maurits S. Hassankhan; Lomarsh Roopnarine; Radica Mahase (10 नवंबर 2016). Social and Cultural Dimensions of Indian Indentured Labour and its Diaspora: Past and Present. Taylor & Francis. पप. 63–. ISBN 978-1-351-98589-5.\nभिखारी ठाकुर - इंटरनेट मूवी डेटाबेस (IMDb) पर।\nभिखारी ठाकुर रचनावली, बिहार राष्ट्रभाषा परिषद्, पटना द्वारा छापल किताब के कड़ी।\nभिखारी ठाकुर का व्यक्तित्व, हिंदी समय, महात्मा गाँधी अंतर्राष्ट्रीय हिंदी विश्वविद्द्यालय के वेबसाइट, पर। (हिंदी में)\nफिल्म राइटर्स एसोसिएशन के वेबसाइट पर (अंगरेजी में)\n"https://bh.wikipedia.org/w/index.php?title=भिखारी_ठाकुर&oldid=722521" से लिहल गइल


जोगीरा सारा रा रा – बतंगड़ 75 – Anjoria\nMarch 16, 2018 Editor बतकुच्चन, सतमेझरा 0\nचार दिन बाद फगुआ मनावल जाई. कुछ बदलल संस्कार, कुछ सेकूलरी, कुछ पर्याबरनियन के चीत्कार. सभ मिला के माहौल अइसन बनि गइल बा कि अबहीं ले कहीं रंगाइल पोताइल चेहरा नइखे लउकत. बरातियो लोग झमकावत चलत बा निफिकर हो के कि केहू रंग अबीर डाले वाला नइखे. आखिर हिन्दू परब ह फगुआ आ हिंदुवन के परब-तेवहार एही तरह गँवे-गँवे खतम हो जाई आ होखत-होखत हिन्दुस्तानो से हिन्दु ओही तरह बिला जइहें जइसे अगल-बगल के देशन से बिलात गइलें आ बिलात जात बाड़ें. अब कहब कि फगुआ के नाम ले के हम ई कवन कांदो-पाँको करे लगनी. का करीं, अबहीं ले देह में फगुनहट बयार छुआइल ना. पर्यावरण सचहूं खराब हो चलल बा.\nफगुआ का मौका पर जोगीरा गावे के परंपरा रहल बा. तरह तरह के कमेंटबाजी एही बहाने क लीहल जाला. एगो जोगीरा याद आवत बा – कव हाथ के धोती पेन्हा, कव हाथ लपेटा ? कव पान के बीड़ा खाया, कव बाप के बेटा ? जोगीरा सारा रा रा.\nएह जोगीरा के जवाब आखिर में देब. ओकरा पहिले कुछ हमहूं जानल चाहब. रउरा सभे के जवाब मालtम होखे त बताएब जरूर, अतना उमीद त हम करिए सकीलें रउरा सभन से. चलीं पहिला सवाल करत बानी – ऊ कवन आदमी ह जे गुजरात में जनेऊधारी बरहमन बनि जाला, कर्नाटक में जालीदार टोपी पहिर के सिजदा करे लागेला आ मेघालय में अपना के आर्थाडॉक्स ईसाई बतावे लागेला ? ओकर असल नामे ना, अगर मालूम होखे त ओकर जातो धरम बता देब.\nदोसर सवाल – कवना राज में नमाज पढ़ाए वालन के सरकारी तनखाह मिलेला आ मदरसन के हर तरह के इमदाद. मुसलमानी त्योहारन पर हर तरह के छूट आ सुविधा बाकिर हिन्दू त्योहारन पर तरह-तरह के रोक आ हिन्दू स्कूलन पर पाबन्दी ? ऊ के ह जेकरा के पूजा करत कहियो ना देखब बाकिर सिजदा में हाथ उठवले ओकर फोटू हमेशा देखे के मिल जाला ? जेकरा बुलु रंग पसन्द ह बाकिर भगवा रंग से भड़केला ? जेकरा विवेकानन्द से चिढ़ ह आ नजरूल ला नजर बिछा देला ?\nतिसरका सवाल – ऊ कवन हड़बड़ी रहुवे कि अपना सरकार के जात देखत ओह घरी के वित्त मंत्री आनन फानन में एगो कानून बना के चोर कारोबारियन के फायदा चहुँपा गइल ? रिजर्व बैंक के ओह गवरनर के का कहब जे एह विधान के फटाफट मंजूरी दे दिहलसि आ नयकी सरकार के एकरा बारे में कवनो जानकारी ना दिहलसि ?\nचउथा सवाल ई कि ऊ कवन गोल ह जवन भोट ला हिन्दूवादी रहेले आ जीतला का बाद सभकर साथ ले के चले के बाति करे लागेले ?\nपाँचवा सवाल – आखिर का बाति बा कि कांग्रेस का राज में कवनो करिखाह कारोबारी देश छोड़ के ना भागल बाकिर सरकार बदलते भागे लगले सँ ? अगर भाजपा से ओहनी के मिलिभगत बा त भगले काहें, आ कांग्रेस ओहनी के दुश्मन रहल त मौज कइसे मनावत रहलें ओह सरकार में ?\nआखिरी सवाल – इन्दिरा गाँधी बैंकन प सरकारी कब्जा का एही ला कइले रहुवी कि नागरवाला कांड करे में आसानी रहो, अपना लगुअन-भगुअन के अरबों-खरबों के करजा दीहल जा सके आ ओह करजा के लवटावे के जरुरत ना पड़े ? एही से जुड़ल सवाल इहो बा कि आखिर ऊ कवन धंधा भा कारोबार रहल इन्दिरा, राजीव, सोनिया के जे आजु ई परिवार दुनिया के माथ धनाढ्यन में गिनल जाला ?\nचलत-चलत शुरू वाला जोगीरा के जवाब ले लीं – सात हाथ का धोती पेन्हा, पाँच हाथ लपेटा. चार बान का बीड़ा खाया, एक बाप के बेटा. बाकी सवालन के जवाब रउरा सभे के खोजे के बा


OMG! समय रहते #CORONAVIRUS (कोरोनावायरस) से बाल बाल बची #AmrapaliDubey video - id 311d969c7d39ce - Veblr\nभोजपुरी फिल्म Muqaddar Ka Sikandar के रिलीज़ पर क्या बोले #Nirahua और #AmrapaliDubey | 14 February\nMuqaddar Ka Sikandar के रिलीज़ पर क्या बोले #Nirahua और #AmrapaliDubey\nWatch भोजपुरी फिल्म Muqaddar Ka Sikandar के रिलीज़ पर क्या बोले #Nirahua और #AmrapaliDubey | 14 February With HD Quality\nBy Top Telugu TV| 2573 views\nGulbarga Mein Coronavirus Ke Mutawafi Ka ilaj Karne Wale Doctor Ko Bhi Coronavirus A.Tv News 17-3-20\n#Coronavirus #COVID19 #CoronavirusDisease #CoronavirusDoctor #Doctor #GIMSHospital #IsolationWards #GIMS #Kalaburgi\nWatch Gulbarga Mein Coronavirus Ke Mutawafi Ka ilaj Karne Wale Doctor Ko Bhi Coronavirus A.Tv News 17-3-20 With HD Quality\nBy ATV Gulbarga| 439 views\nBy Top Telugu TV| 3583 views\nOMG! समय रहते #CORONAVIRUS (कोरोनावायरस) से बाल बाल बची #AmrapaliDubey\nOMG! समय रहते #CORONAVIRUS (कोरोनावायरस) से बाल बाल बची #AmrapaliDubey.\nWatch OMG! समय रहते #CORONAVIRUS (कोरोनावायरस) से बाल बाल बची #AmrapaliDubey With HD Quality\n<iframe src="https://veblr.com/embed/311d969c7d39ce/omg-coronavirus-amrapalidubey?autoplay=true&autoplaynext=true" class="strobemediaplayback-video-player" type="text/html" width="640" height="384" scrolling="no" frameborder="0" allowfullscreen></iframe>\nUp next 13:38\n#निरहुआ ने किया #आजमगढ़ की जनता से अपील, घर में रहिए सुरक्षित रहिए, Stay Home Stay Save, Coronavirus\nWatch #निरहुआ ने किया #आजमगढ़ की जनता से अपील, घर में रहिए सुरक्षित रहिए, Stay Home Stay Save, Coronavirus With HD Quality\nकोरोना वायरस से बचने के लिए Ravi Kishan का गोरखपुर वालों से विनती #LiveRaviKishanCorona\nकोरोना वायरस से बचने के लिए Ravi Kishan का गोरखपुर वालों से विनती #LiveRaviKishanCorona.\nWatch कोरोना वायरस से बचने के लिए Ravi Kishan का गोरखपुर वालों से विनती #LiveRaviKishanCorona With HD Quality\nजानिए भोजपुरी अभिनेत्री #Shubhi Sharma ने क्यों नहीं मनाया अपना जन्मदिन?#ShubhiSharmaBirthday\nजानिए भोजपुरी अभिनेत्री #Shubhi Sharma ने क्यों नहीं मनाया अपना जन्मदिन #ShubhiSharmaBirthday.\nWatch जानिए भोजपुरी अभिनेत्री #Shubhi Sharma ने क्यों नहीं मनाया अपना जन्मदिन?#ShubhiSharmaBirthday With HD Quality


दिलीप पैनाली के लिखल कुछ भोजपुरी कविता आ गीत | जोगीरा\nHome Uncategorized दिलीप पैनाली के लिखल कुछ भोजपुरी कविता आ गीत\nका कहेले कोइलिया?\nपरनाम ! स्वागत बा राउर जोगीरा डॉट कॉम प, आयीं पढ़ल जाव दिलीप पैनाली जी के लिखल कुछ रचना, रउवा सब से निहोरा बा कि पढ़ीं आ आपन राय जरूर दीं, अगर रउवा दिलीप पैनाली जी के लिखल रचना अच्छा लागल त शेयर जरूर करी।\nकउआ का उड़े पर अपना भइल बहुत गुमान,\nहंस से लगाएम बाजी मन में लिहलस ठान।\nकहलस कउआ एक दिन, हंस का लगवा जाई,\nके बा बीर धरा पर ,जे बाजी हमरा से लगाई।\nआजी बाजी बेकार बा सुन कउआ भाई,\nबेमतलब में के आपन उड़ देह ठेठाई।\nहंसवा रे धमधुसर बारे, जल्दीए थक जइबे,\nहमरा संगे उड़े में, तें कबहीं ना पता पइबे।\nसुनत-सुनत हंसवो का , क्रोध एकदिन आइल,\nसागर पार करेला, दिन एगो रोपाइल ।\nदहिने बांवे ऊपर नीचे , कउआ खूब करे,\nकोस-भ, उडला का बाद, लागल पियासे मरे ।\nबुद्धि बिसरल ,बिश्राम ला खोजे लगलें ठेकाना,\nउड़ऽ-उड़ऽ कउआ लाला, हंसवा मारे ताना ।\nदेह देहलस जबाब, जब सागर में समइलें,\nलम्हर बने में कउआ आपन जान गवंइलें।\nकहे पैणाली जान-बुझके, मत बनिहऽ घचाक,\nदेह देख कबो केहू से, जनि करिहऽ मजाक।\nदिलीप पैनाली जी\nसास सबेरहीं मंदिर चलि जास,ससुर सिंझवात दाना,\nमरदाना नाहीं दुख मोरा बुझे सखिया—\nबकरी छेड़ गाही के गाही,चउमास चरवावस,\nनिकसत भन्सा घर से, चीपरियो पथवावस।\nसुख तन रहेठा भइल पचत नइखे खाना,\nझूला झूलत कटल दिन, माई का घरवा,\nसरग के सुख रहे मिलत,हमरा नइहरवा।\nउत्साह उमंग के भइल खाली खजाना,\nदुई दिन के कनियो बस गइल सहरिया,\nजींस टॉप झमकावस हमरा तन लुगड़िया।\nअंसो नाहीं छोड़ब साथ जाइब हवाना,\nघूम के आइब त इंग्लिश में बतिआइब,\nएसी फ्रिज टीवी, इन्वर्टर लगवाइब।\nकाम के बेरा बनाइब नव गो बहाना,\nसाझ-पाझ में रहि,नइखे तन लसरावे के,\nठान लीहले बानी, नाया घर बनावे के।\nसमझइले समझुस ना बदल गइल जबाना,\nए नानी नाना कहाँ, कहेले कोइलिया?\nभोरे भोरे गीत, सुनावेले कोइलिया।\nपोतवा के बात ई, आजी बतावेली,\nचिड़ई चुरूंग से, परिचय करावेली।\nए मामी मामा कहाँ गावेले कोइलिया?\nबबुनी के बात ई माई बतावेली,\nरिश्ता के टंगरी टूटल, गिर गइल खाई में,\nकुंभ जस लागऽत मेला,ए घड़ी दिन धराई में\nखेत पड़ती, अमराई उजड़ल, गाएब बथान,\nलोशन लागत सेल्ह क दाढ़ी,बिलाइल मचान।\nसभकर ध्यान लागल, लहंगा कोट टाई में,\nकुंभ जस लागऽत मेला,ए घड़ी दिन धराई में।\nसास का पतोह ना भावत,पतोहा का सास,\nदहेज दे आइल कनिया, ढ़ीलत नाहीं रास।\nसोंचल होत कहाँ? जोजना पड़त खटाई में,\nजग जुप में पट्टी पट्टीदार, कुटुबं जस आवे,\nघरवइया बस गिने मुड़ी, आ भरहा खिआवे।\nफाटल कुर्ता पैनाली, बुफे का लड़ाई में,\nसांवा कोदो, मरूआ टांगुन,\nदेख परास, दुअरा से पाहुन।\nसांघर घोंघर लउकत परिवार,\nबेटिहा भागत छोड़ि दुआर।\nबइठन के मिलल,बँसखटिया,\nअगुआ भागल,ले फटफटिया।\nचपरासी के, अभियंता बताई,\nठगत बा बेटहा, जाल बिछाई।\nदहेज क हाल, कहीं का भाई?\nरोअत उ जेकरा सिरे जाई।\nभोरहीं आके पंजरा निंन से, जगावल करिहऽ,\nमोरे सजनिया सपना में रोजो आवल करिहऽ।\nपलके पर रखिहऽ बबुनी के, जीतिहऽ माई के दिल,\nघर आंगन बेरा पर करिहऽ तनिको दीहऽ जनि ढ़िल।\nरूस जाए जो आजी कबहूँ त पोल्हावल करिहऽ,\nकगजलही खाता खरीद बबुआ के भेजिहऽ पढ़े,\nडांट देवे माई कबहूं त बात जनि दीहऽ बढ़े,\nथाक जाए माई जो कबो गोर दबावल करिहऽ।\nजानते बारू सेवा सेना क बा कतना महान,\nपहरा दीहले से हमनी का बा सुरक्षित सेवान।\nखाता नागा होखो ना, बन्नी गोहरावल करिहऽ\nपिछला लेखका ह जिउतिया : तारकेश्वर राय\nअगिला लेखजिऊतिया | आकृति विज्ञा\nअबरा के मेहरारू गाँव भर के भउजाई


‘ओढनिया धमाल करेला’ के डबिंग पूरा भइल – Anjoria\nसाईं सागर इंटरटेन्मेंट प्रस्तुति ‘ओढनिया धमाल करेला’ के डबिंग आयुष स्टूडियों में पूरा करा लिहल गइल बा. फिल्म के निर्माता डी. के. शाह आ निर्देशक सत्तार मिर्जा हउवे. एह फिल्म में आठ गो गाना बाड़ी स, जवना के संगीत सजवले बाड़े बाबा जागीरदार. पटकथा आ संवाद रमेश तिवारी के लिखल ह. फिल्म पूरा तरह से पारिवारिक हवे आ लव स्टोरी पर बनावल गइल बा जवना में एक्शन, कामेडी से भरपूर मनोरंजन दिहल गइल बा.\nमुख्य भूमिका में दिलीप कुमार, सुमन झा, किरन कुमार बृजेश त्रिपाठी, पिंकी चौधरी आ रमेश गोयल बाड़े.\nएह फिल्म अगिला महीना धमाल मचावे आवे वाली बिया.


अपना प्रोफेसर साथे पकड़ाइल प्रेमिका के जमानत मिलल – टटका खबर\nअपना प्रोफेसर साथे पकड़ाइल प्रेमिका के जमानत मिलल\nबलिया जिला के बसंतपुर में एगो विवाहित छात्रा रात में अपने घर में अपना प्रोफेसर संगे पिछला दस जनवरी के पकड़ाइल रहे. दुनु जने के पुलिस गिरफ्तार कर ले गइल. काल्हु शुक का दिने प्रेमिका के कोर्ट से जमानत मिल गइल आ रिहा भइला का बाद ऊ अपना नईहर चल गइल. पकड़ाइल प्रोफेसर टीडी कॉलेज के डा॰ बृजेश त्यागी के अबहीं जमानत नइखे मिलल.


टटका खबर : बियफे, 23 जुलाई 2015 (सबेर) – टटका खबर\nJul 23, 2015 News in Bhojpuri, टटका खबर, भोजपुरी में खबर.\nसेबी का शिकायत पर शेयर बाजार में घोटाला क के अपना करिया धन के उजरा बनावे वाला लोग नाहियो त पाँच छह हजार करोड़ रुपिया के चोरी करे वालन पर आयकर विभाग के नजर पड़ गइल बा. सेबी अइसन 900 कंपनियन के प्रतिबन्धित कर दिहले बावे जवनन पर संदेह बा कि ई लोग करिया के उजर करे में लागल रहुवे. एह कंपनियन के दाम दस गुना बीस गुना ले बढ़ जात रहुवे बाकिर कंपनी के खाता में ना त काम लउकत रहुवे ना मुनाफा.\nकेन्द्र सरकार के कहना बा कि निजता के अधिकार संविधान से मिलल मौलिक अधिकार ना ह एहसे एकरा के आधार योजना खतम करावे खातिर लागू ना कइल जा सके. कुछ लोग आधार कार्ड के जरूरी बनावे का खिलाफ अदालत में गोहार लगवले बा कि एह योजना के रद्द करा दीहल जाव.\nसुप्रीम कोर्ट जानल चलहे बा कि एक बेर राष्‍ट्रपति किहाँ से मौत के सजा का खिलाफ दायर दया याचिका ठुकरा दिहला का बादो का एकरा के राज्यपाल का सोझा भेजल जा सकेला. सवाल केन्द्र से पूछल गइल तके आ मुस्लिम परस्त नेता आ मीडिया केहु तरह एह फाँसिए के लटका देबे का फेर में लागल बाड़न.\nसंसद के मानसून सत्र के तिसरको दिने कुछ विपक्षी सांसदन के बवाल जारी बा. सोनिया के शिकायत बा कि संसद के कैमरा जान बूझ के विपक्ष के नइखे देखावत. आजु संसद में सुषमा स्वराज ओह कांग्रेसी नेता के नाम के खुलासा कर सकेली जे उनुका से घोटाला के आरोपी मंत्री के राजनयिक पासपोर्ट जारी करे खातिर दबाव डालत रहुवे.\nचंदन आ भुजंग के उपमा दे के अपना के चंदन बतावे वाला नीतीश कुमार जब फँस गइलन त कह दिहलन कि ऊ लालू के साँप नइखन कहले. ऊ त भाजपा का बारे में कहले रहलें. एही पर बिहार विश्वविद्यालय के लंगट सिंह काॅलेज के भोजपुरी विभागाध्यक्ष डा. जयकान्त सिंह जय के एगो दोहा सामने आइल बा कि –\nअधम प्रकृति जो जन रहे, का कर सकत सुसंग/ चंदन के गुन गहत कहाँ, लिपटल रहत भुजंग.\nनीच सुभाव के आदमी बढ़िया संगत में रहियो के कबो नीमन ना बन पावे. चंदन के पेड़ से लपटइला का बावजूद साँप में कबो ओकर सुवास ना आ पावे!\nजइसहीं पता चलल कि राष्ट्रीय उच्चतर शिक्षा अभियान से मिले वाला अनुदान से महरूम रह जाए के पड़ी अगर नैक से मान्यता ना मिलल त 40 गो अंगीभूत काॅलेज नैक का लगे आवेदन दिहले बाड़े मान्यता खातिर. अबहीं महज 31 गो अंगीभूत काॅलेजन आ ललित नारायण मिश्र मिथिला विश्वविद्यालय के नैक से मान्यता मिलल बा बिहार में.\nसारण जिला के खैरा इलाका के धोबवल गाँव का लगे एगो फाइनेंस कंपनी के कर्मचारी के मोटरसाइकिल से गिरा के दोसरा मोटरसाइकिल से आवत बदमाश डेढ़ लाख रुपिया लूट ले भगलें.\n25 तारीख के पीएम बिहार का दौरा पर आवे वाला बाड़न आ ओकरा से पहिले माहौल बनावे में लागल केन्द्र सरकार बिहार के पहिलका कृषि विश्वविद्यालय के मंजूरी दे दिहलसि आ एकरा अपग्रेडेशन ला 295 करोड़ रुपिया के खर्च मंजूर क लिहलसि.\nसारण जिला के गड़खा प्रखंड कार्यालय के गार्ड कार्यालए का एगो कोठरी में बंद क के एगो बीडीसी सदस्य के पिटाई क दिहलसि. बाद में पुलिस चहुँपल आ पिरौना के एह बीडीसी सदस्य के कोठरी से निकललसि. बतावल जात बा कि बीडीओ का आदेश पर ई पिटाई भइल.\nसारण के गड़खा इलाका के एगो व्यवसायी से कुछ दिन पहिले करीब साढ़े तीन लाख रुपिया लूट ले जाए वाला अपराधी के एकमा थाना के सबइंसपेक्टर लुधियाना जा के पकड़ले रहलें. एह खातिर उनुका के पाँच हजार रुपिया के ईनाम दिहलन पुलिस कप्तान.\nस्नातक विभागन के प्रमुख होखला का बावजूद प्रतिकुलपति से जेपी विश्वविद्यालय के कुलपति कवनो राय मशविरा ना करत रहलें. एह अनदेखी से नाराज हो के प्रतिकुलपति लोकेशचंद्र प्रसाद इस्तीफा दे दिहले बाड़न. हालांकि इस्तीफा अबहीं कुलाधिपति किहां मंजूर नइखे भइल.\n17 जुलाई का दिने आमडाढ़ी आ एकमा गाँव के लोगन का बीच भइल बवाल में अबहीं ले 78 लोग के नाम लिखल जा चुकल बा थाना में दायर मुकदमा में. काल्हु एह बारे में पाँचवा एफआइआर लिखल गइल बा.\nमंगल रात बेतिया लौरिया सड़क पर एगो मोटरसाईकिल आ टमटम के टक्कर में टमटम चालक आ घोड़ा के मौत हो गइल जबकि मोटरसाइकिल चालक अब तब के हाल में अस्पताल में भरती बा.\nमऊ जिला के घोसी कोतवाली इलाका के एगो पूजा स्थल पर माॅंस के लोथड़ा फेंक के इलाका के हालात बिगाड़े के कोशिश भइल बाकिर प्रशासन समुझा बुझा के हालात काबू में राखे में सफल रहल. अगर अइसने कवनो घटना दोसरा समुदाय का साथे भइल रहीत त हालात सम्हारल अतना आसान ना रहल रहीत.\nचकिया से लापता नौ बरीस के लड़िका फिरोज राजस्थान का बिजनौर के किशोर गृह में होखला के जानकारी पुलिस के भेजल गइल बा ओहिजा से.\nबलिया के भीमपुरा इलाका के शाहपुर टिटिहां गांव का लगे एगो मोबाईल कंपनी के दू गो सेल्स मैन के लूट लिहले बदमाश आ अपना मोटरसाइकिल से फरार हो गइले. सेल्समैनन का लगे करीब 63 हजार के रिचार्ज कूपन आ पाँच गो नया मोबाइल सेट रहुवे. ओहनी के मोटरसाइकिलो लूट ले गइलें सँ.\nबलिया शहर में काल्हु गदहन के जुलूस निकलल जवना में शामिल कांग्रेसी गहगह रहलें. गदहा सभ केन्द्र सरकार आ भाजपा मुख्यमंत्रियन के पोस्टर लटकवले रहलें सँ अपना गरदन में आ हेंचू हेंचू करत लोग के मनरंजन कइले सँ.\nसोनभद्र के कांशीराम कालोनी में मगरमच्छ घुस आइल रहुवे मंगल का रात जवना के लोग केहू तरह रसरी के फँसरी लगा के बान्ह लिहल आ वन विभाग के सँउप दिहल. वन विभाग बाद में ओह मगरमच्छ के बेलन नदी में छोड़ दिहलसि.\nबुध का दिने वाराणसी के नारायणपुर में एगो मोटरसाइकिल से कचरा के 14 बरीस के एगो लड़िकी के मौत हो गइल. हादसा देखत लोग चहेट के मोटरसाइकिल वालन के पकड़ लिहलें आ धुनाई कइला का बाद पुलिस के दे दिहले. बेचारी लड़िकी घर से सामान खरीदे खातिर निकलल रहुवे आ दुकान खातिर सड़क पार करत घरी एह हादसा के शिकार हो गइल.\nबिहार विधानसभा चुनाव से पहिले जाति जनगणना मुद्दा पर पूरा राज्य के माहौल के जातिगत आधार पर गोलबन्दी करे में जुटल बाड़न लालू प्रसाद. काल्हु पटना में कहलन कि चुनाव में कमंडल के आन्ही के मंडल के तरजुई पर उतार के रहीहें. 26 जुलाई का दिने गाँधी मैदान में एक दिन के उपास पर बइठे के आ 27 जुलाई का दिने बिहार बंद करावे के एलान कइले बाड़न लालू प्रसाद.\nकेन्द्र सरकार फेरू कहले बिया कि इस्लामिक स्टेट के बंधक बनावल 39 गो हिन्दुस्तानी सुरक्षित बाड़े आ सरकार लगातार इरान के सरकार से एह बारे में संपर्क बनवले रखले बिया.\nग्रीस के संसद ओहिजा के अर्थव्‍यवस्‍था उबारे खातिर जरूरी सुधारन के दुसरको विधेयक के मंजूरी दे दिहलसि. सरकारे के बंवारा गुट के विरोध का बावजूद विपक्ष के समर्थन से विधेयक पास करा लिहलसि ग्रीस सरकार.\nपेशावर के आतंकी हमला का पाछे भारत के हाथ बतावत पाकिस्तान सरकार के कहना बा कि ऊ एकर सबूतो जल्दिए सामने ले आई. ओकर इहो कहना बा कि रूस के उफा शहर में उहे कहले रहुवे कि एनएसए स्तर के बातचीत होखो.


Bhojpuri में पढ़ें- बिहार में NDA के मेल लुका-छिपी के लमहर खेल - mlc chunav 2022 nda matches in bihar ashok kumar sharma bhojpuri – News18 हिंदी\nmlc chunav 2022 nda matches in bihar ashok kumar sharma bhojpuri\nBhojpuri में पढ़ें- बिहार में NDA के मेल लुका-छिपी के लमहर खेल\nलौडइसपीकर से गीत बाजत रहे, कहे के तs सभ केहू आपन,आपन कहाये वला के बा… सुमेसर चा कहले, गीत के भाव के बेलकुल ठीक बा. आज के समय में के आपन बा ? के पराया ? समझल बहुत मोसकिल बा. घर-परिवार होखे भा राजीनित के संगी साथी, रिस्ता-नाता के कवनो भरोसा नइखे रह गइल.\nLast Updated : April 26, 2022, 16:29 IST\nअब बिहारे एनडीए के हाल देख लs, कहे के तs मेल बा लेकिन भीतरे भीतरे शह मात के खेल बा. जदयू अउर भाजपा के नेता दोल्हा -पाती के खेल रहल बाड़े. एक टेक ऊपरे तs एक टेक नीचे. थाहे नइखे लागत कि दूनो दल के मन में का चल रहल बा. मधेसर चा कहले, जदयू-भाजपा में खटपट कवनो नाया बात बा ? 2020 में जब बड़ भाई के ओहदा बदल गइल तब्बे से गगरिया तोर कि मोर हो रहल बा. कतनो लड़ाई होखे लेकिन दून्नो के एक दोसरा के बिना गुजारा नइखे. अंदाजीफिकेशनो के भी हद बा. दूनो दल में जब जब रगरा-झगरा होला तब तब लोग-बाग सरकार बनावे- गिरावे के पहड़ा पढ़े लागे ले. दू साल से इहे सुन रहल बानी कि सरकार आज बदल जाई कि काल्ह बदल जायी. लेकिन बिहार में एनडीए सरकार के गाड़ी सरपट भाग रहल बिया. सरकार बनावल-गिरावल का गुरिया-पुतरी के खेल हs!\nसांप सीढ़ी के खेल\nमधेसर चा माने खातिर तइयारे ना रहन कि इफतार के रफतार से जदयू-भाजपा के गाड़ी पटरी से उतर जाई. उ कहले, गिरीह मंतरी के पटना अइला के बाद सब अफवाह सुखल पतई जइसन हावा में उड़िया गइल. जे भाई लोग नाया सरकार के गुना भाग में मशगूल रहन उनकर तs टोटल कलकुलेशने गड़बडा गइल. राजनीत सांप-सीढ़ी के खेल हs. कबो ऊपर, कबो नीचे. ऊपरे जाये खातिर भाजपा अउर जदयू, दूनो देने से पासा फेंका रहल बा. लेकिन का एकरा से सरकार गिर जाई ? सुमेसर चा तमक के कहले, आच्छा बताव ! राजद के इफतार पाटी में जवन सीन रहे का ऊ एनडीए के सुहाये वला रहे ? जदयू के नेता कह रहल बाड़े कि राजद के नेवता के इज्जत करे के खेयाल से ऊ लोग इफतार पाटी में शामिल भइले. लेकिन चिराग पासवान भी तs रामविलास पासवान के बरसी में नेवता देले रहन, लेकिन जदयू के कवनो नेता ओकरा में शामिल ना भइल रहन. का उनकर नेवता के कवनो इज्जत ना रहे ? सुमेसर चा टेबुल के ठोक के कहले, हमार तs कहनाम बा कि इफतार पाटी के नाम पs खूब राजनीत भइल. जदयू देने से भाजपा के चेतावल गइल कि तीर से तकरार मत करs ना तs तरकश बदलत देर ना लागी . ई सही बात बा कि गिरीह मंतरी के पटना आवे से सीन बदल गइल. लेकिन सिनेमा तs एक्के रील के रहे जे शुक के दिन रीलिज हो के हलचल मचा गइल. अगिला दिन डैमैज कंट्रोल के कोशिश भइल. ई लुकछिपी के खेल से पबलिक के भरमा रहल बाड़े नेता.\nलड़ंत-भिड़ंत बस मुंहजबानी बा\nसुमेसर चा के बात काट के मधेसर चा कहले, ई सभ केहू जानत बा कि भाजपा के अलग सोच बा अउर जदयू के अलग. दूनो दल के बीच कई मुद्दा पs मतभेद बा. एकरा में जातिगत जनगणना सबसे बड़ अड़चन बा. जदयू नागरिकता संसोधन कानून के समर्थन कइले रहे. लेकिन बिहार में नेशनल सिटीजन रजिस्टर लागू करे से इंकार कर देले रहे. अब समान नागरिक संहिता के सवाल पs दूनों दल के नेता आपस में भिड़ रहल बाड़े. लेकिन एह लड़ाई के अंजाम अभी तक ऊहां नइखे पहुंचल कि सरकार गिर जाई. जरूरत के मोताबिक दूनो दल समय समय पs कम्प्रमाइज भी कर रहल बा. लड़ंत-भिड़त सभ मुंहजबानी बा. चुनाव से पहिले आरपार के नौबत ना आयी. सत्ता के भौकाल केकरा निमन ना लागे ? सरकार रही तब्बे भौकालो रही. गिर जाई तs केकरा का भेंटाई ? अगर जदयू के एह पार दिक्कत बा तs ओह पार एकरो से बेसी दिक्कत बा. 2017 में ऊ एकर नतीजा भोग चुकल बा. का जदयू राजद के साथे फ्रीहैंड काम कर सकेला ? नीतिगत मामला में भले जदयू, राजद के नजदीक हो सकेला लेकिन मन से मन से मेल मोसकिल बा. अगर मन से मन के मेल संभव होइत तs कहिए सत्ता के खेयाली पोलाव पाक गइल रहित. जदयू के भाजपा से ही पटरी बइठी, भले कतनो तकरार होखे. स्पीकर के मुद्दा पs भाजपा-जदयू में केतना गरमा गरमी भइल रहे. सिकाइत दिल्ली तक पहुंच गइल . लेकिन जदयू नरम पड़ गइल अउर मेलमिलाप हो गइल.\nलड्डू लड़ी तs बुनिया झरी\nसुमेसर चा कहले, का बात कह रहल बाड़s मधेसर ! का मुंहजबानी लड़ाई से नोकसान ना होखे ? मतभेद बढ़त बढ़त एक दिन मनभेद में बदल जाला. बोचहां उपचुनाव में का भइल ? भाजपा कंडिडेट के 36 हजार से भी बेसी भोट से हार भइल. जनकार लोगन के कहनाम बा कि भाजपा के पक्ष में जदयू के भोट ट्रांसफर ना भइल, एह से ओकर करारी हार भइल. भाजपा के सीनियर लीडर अउर सांसद सुशील मोदी भी बोचहां में जदयू- भाजपा के तालमेल पs सवाल उठइले रहन. मंत्री, मुखमंत्री के परचार के बाद भी एनडीए (भाजपा) के हार, संकट के संकेत बा. बिहार विधान परिषद के चुनाव में भी दूनो दल के मेलजोल में कमी रहल. एकरा चलते दस सीट के नोकसान भइल. अगर भाजपा-जदयू के झंझट के इहे हाल रही तs आगे के चुनाव में का होई ? सत्ता मुट्ठी में बंद बालू हs, तनिको ढील भइल कि फिसल जाई. ई लुकाछिपी के खेल एकदिन बंटाधार कर दी. कहल गइल बा कि लड्डू लड़ी तs बुनिया झरी. एह तर्क पs मधेसरा चा चुप हो गइले. ऊ कहले, राजनीति के एक ना अनेक रंग बा. कब कवन रूप बदली, केहू ना बता सके.\nTags: Article in Bhojpuri, Bhojpuri, Bihar election\nFIRST PUBLISHED : April 26, 2022, 16:29 IST


कुशीनगर – Page2– टटका खबर\nकरीब बीस बरीस पहिले सारण जिला के मशरक से विधायक अशोक सिंह के भइल हत्या के दोषी मानल गइल बाहुबली आ सांसद रहल प्रभुनाथ सिंह अउर उनुका भाई दीनानाथ सिंह के हजारीबाग अदालत से सुनावल गइल उमिरकैद के सजा के राँची हाई कोर्ट बहाल रखलसि. ई लोग हाई कोर्ट से गोहार लगवले रहुवे कि एह\nकुशीनगर 29 मार्च (वार्ता). कुशीनगर के खड्डा इलाका में संदिग्ध हालात में एगो गर्भवती महिला के लाश फंदा से लटकल मिलल. पुलिस सूत्र बतवलें कि शाहपुर नौका टोला के भीखन के इकलौता बेटा संतोष के बिआह महराजगंज के घुघली इलाका के चैनपुर गाँव के रमाशंकर के बेटी अम्बा से दू बरीस पहिले भइल रहुवे. शादी\nकुशीनगर 22 फरवरी (वार्ता) कुशीनगर इलाका में अपना मेहरारू के ससुराल पहुंचावे गइल एगो आदमी अपना साली के लेके चम्पत हो गइल. एकरा बाद ओकर साला अपना जीजा के बहिन लेके फरार हो गइल. पुलिस से पता चलल कि पटहेरवा क्षेत्र के एगो आदमी के शादी नियरे के गांव में भइल रहे. शादी का कुछ


The dopers getashot – टटका खबर\nCWG organising committee has decided to help the Indian Weightlifters with Rs.1.75 crores to pay the fines imposed on them by the Internation body for indulging in doping. Now the Indian weightlifters can participate in the CWG\nभारत के भारोत्तोलक संघ पर डोपिंग के कुछ मामिला का चलते अंतर्राष्ट्रीय भारोत्तोलक संघ पौने दू करोड़ के जुर्मान लगवले रहुवे जवन देबे के औकात ओकरा ना रहुवे. एह चलते अनेसा हो गइल रहे कि भारत के भारोत्तोलक खिलाड़ी कामनवेल्थ गेम्स में शामिल ना हो पइहें. मजबूरी ऊ लोग सहायता खातिर आयोजन समिति से निहोरा कइल आ आयोजन समिति जुर्माना वाला राशि के सहायता दे दिहले बिया. अब ओह लोग के कामनवेल्थ गेम्स में शामिल होखे के राह खुल गइल बा.


रोईत भोजपूरी | Qisson ka kona, kisson ka kona\n" हेलो ! " " हाँ पापा कहिये. " रमन गमे से बोललक... " बेटा कहाँ बारू तू. " " पापा बताया था ना दोस...\n" हेलो ! "\n" हाँ पापा कहिये. " रमन गमे से बोललक...\n" बेटा कहाँ बारू तू. "\n" पापा बताया था ना दोस्तों के साथ जा रहा हूँ. आज कॉलेज में कम्पटीश्न है." रमन झुंझला गईल ई ओकरा जबाब से स्पष्ट हो गइल की ऊ खिसिआ के बोल रहल बा.\n" ओह, हम बिसर गेल रहनी अ, अच्छा बाद में फोन करेम. " निरंजन बाबू तनिका सहम गइलन बेटा के अइसन बोली सुन के. रमन बिना कुछो बोललही फोन काट दिहलस. निरंजन बाबू के ई अहसास हो गईल की ऊ गलती कईलन अ. एगो समय रहे जब निरंजन बाबू के डरे केहू बोले न. मन के जेतना साफ रहलन हमेसा सोभाब से ओतने गरम. पर बुजुर्ग लोग सहिये कहगइलन न की बख़त हर बाप के अपन औलादे से हरा देबेला. निरंजन बाबूओ अपन एकलौता औलाद से हार गेल रहलन. उनकर गुस्सा उनकर रोब सब गायब हो गईल. पर निरंजन बाबू के कोनो सिकायत न रहे केकरो से.\nसाँझ के पहर हो गईल, घाम अपन झोरी डंटा उठा के चल दिहलस, आ अन्हार अपन पैर पसारे लागल. निरंजन बाबू घर के बरामदा में दिन में पाँच बेर पढ़ल अखबार के छौमा बेरी पढ़ईत रहलन तभिये रमन के मोटरसाईकिल रूकल. रमन भनभनाई खिसिआएल घर में घुसल आ अबते अपन पिता पर बरस पढ़ल.\n" रऊई के केतना बेरी समझईली, जब हम दोस लोग के बीच में रहि तब हमरा फोन न करेम, हमरा ई भासा बोले में अजीब लागेला ऊ लोग सब के बीच में, केहू जान जाई की हम बिहारी हईं त बेकार में हमार नाम खराब हो जाई. ए ही खातिर हम पहिलका कॉलेज छोड़ के दूर कॉलेज में दाखिला लेहनी की कोनों हमरा उहवाँ बिहारी न समझे, लेकिन रऊआ के कुठो समझ आबे तब न. " रमन बिना कुछो सुने ई सब बोल दिहलस आ निरंजन बाबू बिना मुड़ी ऊठईले अखबार पर नजर गड़एले रहलन पर उनकर लोर से अखबार जरूर भीज गईल.\n" हँ बेटा गलती हो गईल हिनका से. साँचो गलती हो गईल बड़ा भारी गलती भईल की ई अपन मान मरयादा प्रतिष्ठा अपन माटी अपन सम्मान अपना ऊ बड़का हबेली अपनी जमीन जायदाद सब छोड़ के आ गईलन ई अंजान सहर मे जहाँ कोनो मरईत के हाल पूछे बला नईखे. साँचो ई गलतीये कईलन के अपना बेटा के भविस्य ला एतना दूर च लएलन. पर का करब पागल बाड़े न ई जा ज माफ क दिह इनका के. जानत ह बबुआ जब तू छोट रहल न त एक दिन खेल के अईल, तब तोहरा मुँह से बड़ा गंदा गारी निकल गईल तब तोहर ई बूढ़ बाप जे तहिया जवान रहलन तोहरा मारे के बदले दोसरके दिन ई सहर के टिकट कटा लेलन ई कह के की हम एकरा ईहाँ न राखेम आ हम एकरा से दूर न रह सकेली एहि खातिर हम सब अब इहमाँ से दूर सहर चल जाएम जे ऊहाँ एकरा पढ़ा लिखा के अच्छा इंसान बना सकी. पर ई पाप कईलन जे अपना जन्मभूमि अपना मतारी बाप के छोड़ इहवाँ चलईलन आ ऊ पाप के सजा तू दे रहल बा बबुआ, बहुत निमन कर रहल बा तू. साबास. आ एक बात अऊर, हुनका के सौख न रहे तोहरा फोन करे के, हुनकर दमा बला पंप खतम होए बला बाटे. अही खातिर तोहरा के फोन कईलन की बबुआ अबईत बेरिया ले ले अईह." रमन के माऐ से जब अपन बेटा के मुँह से ओकर बाप खातिर ई लिहुछल बोली बरदास्त न भईल त सब बोल दिहलस. सारा गुबार निकाल दिहलस जे ऊ जमा कईले रहे कतना दिन से.\n" का रमा तू हों बुढ़बक बा का. बेटा थक के आईल बा आ अबते तू सुना दिहलू. जा,जाके चाय नास्ता लाबा. " निरंजन बाबू के मुँह पर अभियो कोनो गिला न रहे उलटा ऊ अपना पत्नीये के प्रेम से डाँट देहलन. रमन कुछो न बोललक आ के अपन पिता के पैर में गिर के रोए लागल.\nनिरंजन बाबू ओकरा के चुप करएलन आ कहलन " का बबुआ हमर सेर बेटा हो के ई लोर बहबईत तनिको न सोभेला तोहरा के अच्छा. हाथ मे का बा दिखएबा न हमरा के. " निरंजन बाबू रमन के हाथ में पुरस्कार में मिलल सील्ड देख के कहलन.\n" पपा ई हमरा के भासन प्रतियोगिता में पहिला ईनाम मिलल बा. "\n" वाह बेटा वाह ! एतना बड़का खुसी के बात आ तू अब बतबईत बाड़ू हमरा के वाह, खूब जिया हमर लाल खूब नाम रौसन कर. कोना मुद्दा पर भासन देहला तू ? " निरंजन बाबू के सब दर्द बेटा के ई सफलता देख के दूर हो गईल.\n" पपा, हर प्रदेस के लोक भासा के महत्वता पर भासन देबो के रहे त हम भोजपूरी के महत्वता पर भासन दे के ई इनाम जीत लेहली. " ई बात बतबईत बेरिया रमन के आँख में एगो सरम रहे. ई बात के सरम की जोना भासा के लेल ऊ ईनाम पएलक ऊहे भासा बोले में ओकरा लाज लागेला.\nई सब संवाद के बीच भोजपूरी एगो कोना में बईठल ई अपन हालत के चिंता में ढूब गईल ओकरा बुझएबे न कईल की ऊ भासन में मिलल पुरूस्कार पर खुस होए की नएका पीढ़ी के बीच अपन ई हालत पर लोर बहाबे.\nKeywords : Bhojpuri Story, Father's life, Bhojpuri's Pain, Sacrifices,\nQisson ka kona, kisson ka kona: रोईत भोजपूरी


राबड़ी देवी का PM मोदी पर तंज, कहा- गरीब के आह बेकार ना जाई अबकी बार इनका के मजा चखाई\n19-Apr-2019 11:06 AM\nपटना : बिहार की पूर्व सीएमुख्यमंत्री राबड़ी देवी इन दिनों ट्विटर पर सक्रीय हैं. राबड़ी देवी इन दिनों भोजपुरी में ट्वीट कर केंद्र की मोदी सरकार और बिहार की नीतीश सरकार पर हमला बोल रही हैं. राबड़ी देवी ने एक बार फिर शुक्रवार को भी ट्वीट कर रसोई गैस की कीमतों में इजाफे को लेकर पीएम मोदी पर हमला बोला है.\nराबड़ी देवी ने अपने ट्वीट में लिखा है कि 'ई हवा-हवाई सरकार गरीब के गैस के कनेक्शन दे के आपन पीठ थपथपलईस बाकी दुबारा गैस भरवावे के कौनो इंतजाम नईखे कईलस और कोढ में खाज के काम करता।गैस के 1100 रू दाम बढ़ा के रसोईघर के बदरंग कर देलस। गरीब के घर में लागल सिलिंडर धईल रह गेईल। गरीब के आह बेकार ना जाई अबकी बार इनका के मजा चखाई।'\nबता दें कि इस से पहले राबड़ी देवी ने ट्वीट कर कहा था कि 'हरदम तोता के तरह राष्ट्र के रट लगईले बा बाकी केहू के रोजी रोजगार के अवसर नईखे कईले। एकरा से केहू के विकास नईखे भईल। केतना गरीब आपन बच्चा के अनाज के अभाव में पानी पिला के सुतावाता। केतना लईका रोजगार के अभाव में तथा केतना गरीब किसान मजदूर आत्महत्या कर लेलस।ई गरीब की आह बेकार ना जाई.'